**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2015. szeptember 17-én (csütörtökön) 14.00 órakor megtartott ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Tóthné Németh Barbara ép. oszt. vez.

Kovács László építésügyi előadó

Deák Bernadett önk. tanácsadó

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből 6 fő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Az önkormányzat SZMSZ rendeletének megtárgyalása.

Előterjesztő: Dr. Varga Attila jegyző

1. A helyi esélyegyenlőségi program felülvizsgálatának megtárgyalása.

Előterjesztő: Dr. Varga Attila jegyző

1. A Bursa Hungarica Felsőoktatási Önkormányzati Ösztöndíjpályázat 2016. évi fordulójához való csatlakozás megtárgyalása.

Előterjesztő: Eged István polgármester

1. A szociális célú tüzelőanyag juttatásának szabályairól szóló rendelet módosításának megtárgyalása.

Előterjesztő: Dr. Varga Attila jegyző

1. Zayné Szántó Judit haszonbérleti kérelmének megtárgyalása.

Előterjesztő: Eged István polgármester

1. Kártérítési kérelem elbírálása.

Előterjesztő: Eged István polgármester

1. Pétervására város Integrált Településfejlesztési Stratégiájának megtárgyalása.

Előterjesztő: Eged István polgármester

Kovács László települési koordinátor

1. Javaslat a 2015. évi önkormányzati szociális célú feladatokra fordítható kiadások költségvetési előirányzat felhasználásnak módosítására.

Előterjesztő: Dr. varga Attila jegyző

Braun József pénzügyi osztályvezető

1. Kérdések, interpellációk

**Napirendi pontok tárgyalása**

**1./ Napirend**

Az önkormányzat SZMSZ rendeletének megtárgyalása.

**Dr. Varga Attila jegyző**

Tájékoztatás képen elmondja, hogy a Heves Megyei Kormányhivatal vezetője törvényességi felhívással élt a Képviselő-testület felé. Az SZMSZ-el kapcsolatban kérte, a rendelet módosítását, illetve egyes paragrafusok hatályon kívül helyezését.

Teljesen új rendelet lett készítve. Kéri a képviselő-testületet, hogy az anyagot tárgyalja meg, és ha azzal egyetért, fogadja el.

**Eged István FIDESZ-KDNP polgármester**

Kérdezi, hogy van-e valakinek kérdése, hozzászólás ezzel kapcsolatban?

Amennyiben nincs, kéri, hogy aki egyetért, az önkormányzat SZMSZ rendeletének módosításával az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzata Képviselő-testületének**

**10/2015. (IX.18.) önkormányzati rendelete**

**Pétervására Város Önkormányzat Képviselőtestületének**

**Szervezeti és Működési Szabályzatáról**

Pétervására Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**I. Fejezet**

**Általános rendelkezések**

**1. §**

(1) Az önkormányzat hivatalos megnevezése: Pétervására Város Önkormányzata (a továbbiakban: Önkormányzat).

(2) Az Önkormányzat székhelye: 3250 Pétervására, Szabadság tér 1.

(3) Az Önkormányzat hivatalos bélyegzője kör alakú, közepén Magyarország címere látható, körfeliratát pedig „PÉTERVÁSÁRA VÁROS ÖNKORMÁNYZATA 3250 Pétervására, Szabadság tér 1.” képezi.

(4) A város címerét tartalmazó pecsétet kell használni

a) a képviselő-testület ülésén készített jegyzőkönyveken hitelesítésre,

b) a képviselő-testület által adományozott okleveleken,

c) az önkormányzat nemzetközi kapcsolatait rögzítő dokumentumokon,

d) önkormányzati ügyekben.

(5) A polgármester és a jegyző hivatalos kör alakú pecsétjén középen a Magyarország címere van, a köríven pedig a következő felirat olvasható:

„Pétervására Város Polgármestere”,

„Pétervásárai Közös Önkormányzati Hivatal Jegyzője”.

(6) Az Önkormányzat hivatalának megnevezése: Pétervásárai Közös Önkormányzati Hivatal (a továbbiakban: Hivatal).

(7) A helyi címer és zászló alapításáról és használatának rendjéről Pétervására Város Önkormányzat Képviselőtestületének 5/1994. (IV. 29.) önkormányzati rendelete rendelkezik.

(8) Az Önkormányzat hivatalos honlapja: [www.petervasara.hu](http://www.petervasara.hu).

**II. Fejezet**

**A települési önkormányzat feladata, hatásköre**

**2. §**

(1) Az Önkormányzat ellátja a Magyarország helyi önkormányzatairól szóló 2011. évi CLXXXIX. törvényben (a továbbiakban: Mötv.) meghatározott feladatokat, saját hatáskörében dönti el a feladatok ellátási módját.

(2) Az Önkormányzat által ellátandó alap-tevékenységek kormányzati funkciók szerinti felsorolását az 1. melléklet tartalmazza.

(3) Az önkormányzat önként vállalja az alábbi feladatok ellátását:

a) civil szerveződések támogatása,

b) közösségi és versenysport támogatása,

c) városi rendezvények megtartása,

d) városi újság megjelentetése,

e) külföldi testvértelepülési kapcsolatok ápolása az 1. függelékben felsorolt településekkel,

f) helyi elismerő címek, kitüntetések adományozása,

g) idősek otthona ellátás biztosítása,

h) labor fenntartása intézményfenntartó társulás keretében.

(4) A képviselő-testület által átruházott hatáskörök felsorolását a 5. melléklet tartalmazza.

(5) A polgármester, a bizottságok és a jegyző az átruházott hatáskörben hozott döntésekről - eltérő rendelkezés hiányában - a képviselő-testület soron következő ülésén beszámolni kötelesek.

**III. Fejezet**

**A képviselő-testület működése**

**A képviselő-testület üléseinek száma**

**3. §**

(1) A képviselő-testület rendes, szükség szerint rendkívüli ülést és közmeghallgatást tart.

(2) A képviselő-testület az általa elfogadott éves munkaterv szerint, de minimum évente 8 alkalommal ülést tart, mely a képviselő-testület működésének alapja.

(3) A munkatervi javaslatot legkésőbb a tárgyév első üléséig a polgármester terjeszti a képviselő-testület elé, melyet a beérkezett javaslatok alapján a jegyző - a gazdasági programot figyelembe véve - állít össze.

(4) A munkaterv elkészítéséhez javaslatot kell kérni

a) a képviselő-testület bizottságaitól,

b) az önkormányzati intézmények vezetőitől,

c) a jegyzőtől,

d) a nemzetiségi önkormányzattól,

e) a 8. mellékletben felsorolt civil szervezetektől,

f) települési önkormányzati képviselőktől.

(5) A munkatervnek tartalmaznia kell

a) az ülések tervezett időpontját, napirendjét, az előterjesztés módját (írásbeli, szóbeli), és az előterjesztő(k), közreműködő(k) megnevezését,

b) a közmeghallgatás vagy lakossági fórum témáját, annak időpontját,

c) jogszabály által előírt kötelező egyeztetés szükségességét,

d) az egyes napirendi pontot véleményező bizottság megnevezését.

**4. §**

(1) A képviselő-testületi ülés a hónap utolsó hetében, csütörtöki napon 14 órakor kezdődik. A rendkívüli testületi ülés időpontja ettől eltérhet.

(2) A képviselő-testület ülését határozatképtelenség esetén, 8 napon belül újra össze kell hívni. Ismételt határozatképtelenség esetén a polgármester a rendkívüli ülés összehívásának szabálya szerint intézkedik.

**Gazdasági program**

**5. §**

(1) A polgármester a gazdasági program elkészítéséhez az előkészítés során javaslatot kér a képviselőktől, a bizottságoktól, a jegyzőtől, az önkormányzati intézmények vezetőitől.

(2) A gazdasági programot a polgármester állítja össze és terjeszti elő.

(3) A program időarányos teljesítését a ciklus végén át kell tekinteni, és a végrehajtását értékelni kell.

**Előterjesztések**

**6. §**

(1) A testületi ülésre, napirendi pontjának előterjesztésére a polgármester, a bizottság, a jegyző, továbbá az éves munkatervben erre kijelölt személy jogosult.

(2) Az éves munkaterven kívüli tárgykörben előterjesztésre akkor jogosult valamely, az (1) bekezdésben megjelölt személy, ha a napirendi pont képviselő-testületi ülésre bocsátását a polgármester előzetesen engedélyezte.

**7. §**

(1) A képviselő-testület vagy a bizottság elé kerülő előterjesztés lehet:

a) az éves munkatervben előirányzott napirendi pontból vagy aktuális feladatból következő, érdemi döntést igénylő javaslat,

b) tájékoztató vagy beszámoló jellegű anyag.

(2) Az érdemi döntést igénylő javaslat irányulhat:

a) önkormányzati rendelet megalkotására,

b) határozat meghozatalára.

**8. §**

(1) A képviselő-testület vagy bizottságai ülésére előterjesztést szóban vagy írásban lehet tenni. Az ülésre szóló meghívóban írt napirendi pontnál erre utalni kell.

(2) Csak írásos előterjesztés készíthető a képviselő-testület hatásköréből át nem ruházható ügyekben.

**Az írásos előterjesztés benyújtása**

**9. §**

Az előterjesztést - annak fejrészén - a képviselő-testületnek kell címezni, kivéve az átruházott hatáskörben eljáró bizottság elé kerülő előterjesztéseket, az ülés időpontjának, a napirendi pont tárgyának és számának megjelölésével.

**Az írásos előterjesztés tartalmi és formai követelményei**

**10. §**

(1) A képviselő-testület, illetve a bizottság elé kerülő előterjesztés két részből áll:

a) tárgy- és helyzetelemzésből, előzmények ismertetéséből, a döntési javaslat indokolásából, az ezekhez csatolt mellékletekből, és

b) döntési javaslatból (rendelet-tervezet vagy határozati javaslat).

(2) A határozati javaslat tartalmazza a végrehajtási határidő és a végrehajtásért felelős személy megnevezését. Pontonként meg kell jelölni a végrehajtásért felelős személyeket. Több felelős esetén - ha maga a határozat eltérően nem rendelkezik - az elsőként megnevezett köteles a végrehajtást megszervezni. Felelősként megjelölt személy: a polgármester, a bizottság elnöke, a jegyző, valamint intézményvezető lehet.

(3) A végrehajtás határidejét naptári napban vagy - egy éven túli folyamatos feladat meghatározásakor - folyamatos jelöléssel kell előírni. Folyamatos határidő esetén meg kell jelölni a végrehajtásról szóló végső és esetleges időközönkénti jelentés határidejét. Egy határozatban előírt több határidő esetén ugyanaz a felelős összevontan, az utolsó határidő lejártakor adhat jelentést a végrehajtásról. Amennyiben a végrehajtásra rendelkezésre álló időtartam, vagy határnap a határozati javaslat szövegébe beépítésre került, a határidő megjelöléseként az „értelem szerint” kifejezés is használható.

(4) A felelős és határidő megjelölés elhagyása csak abban az esetben lehetséges, ha tájékoztató jellegű, további intézkedést nem igénylő napirendi pontról van szó.

(5) Amennyiben az önkormányzat vagyonával való rendelkezés esetén, vagyaz általa kiírt pályázat feltételeinek meghatározásakor, a pályázat tárgyalásakor tartani lehet attól, hogy a nyilvános tárgyalás az önkormányzat vagy más érintett üzleti érdekét sértené, a napirend előterjesztője - a polgármester egyetértésével - az előterjesztés végén indokolt javaslatot tehet a zárt ülés tartására.

**11. §**

(1) Az előterjesztést A/4-es nagyságban, normál sortávú, 12-es betűnagysággal kell készíteni.

(2) Az előterjesztésen az aláírás s. k. jelölésű is lehet, bélyegzőnyomatot nem kell alkalmazni.

(3) Az előterjesztést elektronikus formában kell leadni.

(4) Amennyiben a polgármester, illetve a jegyző nem maga készíti és adja elő az előterjesztést, aláíróként a nevükben a tényleges kidolgozó szerepel. Ez esetben őt a napirend tárgyalásakor előadóként kell feltüntetni.

**A határozatok végrehajtásának rendje**

**12. §**

(1) Az elfogadott képviselő-testületi határozatokat a felelősként megjelölt személy köteles végrehajtani. A folyamatos intézkedést igénylő határozatok végrehajtásával kapcsolatos teendőket a 10. § (2) bekezdésében meghatározott személyek kötelesek meghatározni.

(2) A határozatok végrehajtásáról azok határidejének lejártát követő testületi ülésen kell jelentést tenni. Ha a lejárt határidő és a legközelebbi ülés között 8 napnál kevesebb idő áll rendelkezésre, a jelentés a határidőt követő második ülésen esedékes.

(3) A végrehajtásról szóló jelentést a jegyzőnek kell összeállítani. A jelentéseket a határozat számának megjelölésével röviden kell megszövegezni. Bevezetőként utalni kell a határozat rendelkezésére. Be kell számolni a végrehajtás eredményéről, a szükséges mértékben módjáról is. Ha a végrehajtás akadályba ütközik, ismertetni kell, hogy azt miért nem lehet elhárítani, továbbá javaslatot kell tenni a határozat módosítására vagy kiegészítésére, és a képviselő-testülettől kérni kell a határidő módosítását. A jelentésnek alkalmasnak kell lennie arra, hogy a testület a végrehajtást érdemben értékelhesse.

(4) A jelentést a lejárt határidőtől számított 5 napon belül kell eljuttatni a jegyzőhöz. A jelentést a jegyző terjeszti a képviselő-testület elé.

(5) A határozatok naprakész nyilvántartásáért a jegyző a felelős.

(6) A határozatot - a képviselő-testületi ülést követő 3 napon belül - a jegyző küldi meg a végrehajtásért felelősnek.

**13. §**

A bizottságok által átruházott hatáskörben hozott döntések végrehajtására a 12. §-ban foglalt szabályokat kell értelemszerűen alkalmazni azzal az eltéréssel, hogy képviselő-testület helyett bizottságot, a jegyző helyett pedig a jegyző által megbízott felelőst kell érteni.

**Egyes előterjesztésekre vonatkozó**

**külön szabályok**

**14. §**

(1) A képviselő-testület bizottsága által készített előterjesztésnél a bizottság elnöke a felelős azért, hogy az előterjesztés az előírt határidőre elkészüljön. A bizottságok elnökei kötelesek az előterjesztések készítése során a jelen rendeletben foglaltakat figyelembe venni.

(2) Önkormányzati intézmény előterjesztése (beszámoltatása) esetén az intézmény vezetője felelős azért, hogy az előterjesztés az előírt határidőben elkészüljön. Az előterjesztés elkészítésénél a jelen rendeletben foglalt követelményeket figyelembe kell venni.

**A képviselő-testületi ülések összehívása**

**15. §**

A képviselő-testület ülését a polgármester hívja össze és vezeti, akadályoztatása esetén e hatáskörét az alpolgármester gyakorolja. A polgármesteri és az alpolgármesteri tisztség egyidejű betöltetlensége, vagy tartós akadályoztatásuk esetében a Pénzügyi és Ügyrendi Bizottság elnöke hívja össze a képviselő-testületet, és vezeti a képviselő-testület ülését.

**A rendes ülés összehívása**

**16. §**

(1) A képviselő-testület ülését írásbeli meghívóval kell összehívni, amelynek tartalma:

a) az ülés helye és időpontja,

b) a javasolt napirendi pontok,

c) a napirend előterjesztőjének vagy előadójának neve és beosztása,

d) utalás az előterjesztés szóbeli vagy írásbeli jellegére,

e) utalás a döntéshozatal módjára (egyszerű- vagy minősített többség),

e) utalás arra, hogy a meghívott tanácskozási joggal vagy anélkül, vehet részt a képviselő-testület ülésén.

(2) A meghívót a napirendek írásos anyagaival együtt elektronikus formában úgy kell kézbesíteni, hogy azt az ülés előtt legalább 5 nappal megkapják a képviselők és a meghívottak.

**A rendkívüli ülés összehívása**

**17. §**

**(**1) Bármely települési képviselő, illetve a képviselő-testület bizottsága indítványozhatja rendkívüli testületi ülés összehívását. Az indítványt - amely tartalmazza az összehívás indokát is - a polgármesternél kell előterjeszteni.

(2) A polgármester indokolt esetben összehívhat rendkívüli képviselő-testületi ülést.

(3) A polgármester az indítványban megjelölt időpontban, de legkésőbb az indítvány benyújtását követő 5 napon belül köteles a képviselő-testület ülését összehívni. A meghívóban meg kell jelölni a soron kívüli ülés összehívásának indokát.

(4) A meghívót a napirendek írásos anyagaival együtt legalább az ülés megkezdése előtt 2 nappal kell elektronikus formában kézbesíteni. Indokolt esetben a meghívó és a napirendek írásos anyaga a képviselő-testületi ülés megkezdése előtt is kiosztható. Rendkívüli esetben a meghívás rövidebb úton is történhet (pl.: telefon, e-mail stb.).

**Fórumok rendje**

**18. §**

(1) A lakosság, a civil szervezetek közvetlen tájékoztatása, valamint a fontosabb döntések előkészítésébe történő bevonása érdekében lakossági fórumokat lehet szervezni.

(2) A lakossági fórum lehet

a) a lakosság egészét vagy jelentős részét érintő feladat megvitatását szolgáló várospolitikai fórum, továbbá

b) a lakosság szerveződéseivel, a jelentősebb civil szervezetekkel lefolytatandó érdekegyeztető tanácskozás.

(3) A közös önkormányzati hivatal dolgozója a lakossági fórumokról emlékeztetőt készít, amely tartalmazza a fontosabb megállapításokat, észrevételeket és a kisebbségi véleményeket.

(4) A polgármester a lakossági fórumokon elhangzottakról a soron következő képviselő-testületi ülésen tájékoztatást ad.

**Közmeghallgatás**

**19. §**

(1) A közmeghallgatás helyét, idejét és az ismertetésre vagy tárgyalásra kerülő tárgyköröket a képviselő-testület éves munkatervében kell meghatározni.

(2) A közmeghallgatáson részt vesznek:

a) a képviselő-testület tagjai

b) a jegyző, az aljegyző

d) a közös önkormányzati hivatal osztályvezetői

e) az önkormányzati intézmények vezetői.

(3) A munkatervben meghatározottakon túl közmeghallgatást kell tartani, ha a helyi képviselők legalább fele azt indítványozza.

(4) A közmeghallgatás helyéről, idejéről, az ismertetésre vagy tárgyalásra kerülő tárgykörökről az önkormányzat hirdetőtábláján és a hivatalos honlap útján kell tájékoztatást adni a rendezvény előtt legalább 8 nappal.

(5) Közmeghallgatás fóruma elé elsősorban a lakosság széles körét érintő kérdéseket kell terjeszteni (pl. egyes önkormányzati rendeletek, helyi adók, rendezési terv, beruházások stb.).

(6) A közmeghallgatáson a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek, a felszólalás időtartama személyenként legfeljebb 5 perc, ismételt felszólalás esetén 1 perc.

(7) A közmeghallgatáson elhangzott javaslat, kérdés írásbeli megválaszolásáról a soron következő képviselő-testületi ülésen a jegyző tájékoztatja a képviselő-testületet.

(8) A közmeghallgatásra egyebekben a képviselő-testületi ülésre vonatkozó szabályokat kell alkalmazni.

**Az ülések nyilvánossága**

**20. §**

(1) A képviselő-testületi ülés helyéről, időpontjáról és napirendjéről a lakosságot az önkormányzat hirdetőtábláján történő kifüggesztéssel hirdetmény, és a város hivatalos honlapja útján tájékoztatni kell.

(2) Az ülésen megjelent állampolgárok az ülésteremben részükre kijelölt helyet foglalhatják el.

(3) Az állampolgároknak az ülést levezető kérdést, hozzászólást engedélyezhet, a felszólalás időtartama személyenként legfeljebb 3 perc, ismételt felszólalás esetén 1 perc.

**A képviselő-testület üléseire meghívandók köre**

**21. §**

(1) A képviselő-testület nyilvános ülésére tagjain, a jegyzőn és az aljegyzőn kívül meg kell hívni

a) teljes körű tanácskozási joggal:

aa) a nemzetiségi önkormányzat elnökét;

ab) az önkormányzati tanácsadót.

b) adott napirendre vonatkozó tanácskozási joggal:

ba) a hivatal belső szervezeti egységeinek vezetőit;

bb) az érintett társadalmi szervezetek képviselőjét;

bc) azt a személyt, szervezet, intézmény vezetőjét, képviselőjét, akinek jelenléte a napirend tárgyalásához szükséges.

(2) Tanácskozási joggal meg kell hívni azokat is, akiknek az ülésen való részvételét a polgármester szükségesnek tartja.

(3) A meghívót és a napirendek írásos anyagát minden esetben elektronikus formában is meg kell megküldeni az (1) - (2) bekezdésben meghatározott személyek részére.

**A képviselő-testület ülésének napirendje**

**22. §**

(1) A képviselő-testület ülésének napirendjére és a tárgyalás sorrendjére a levezető elnök tesz javaslatot, melynek alapján a napirendet a képviselő-testület állapítja meg. A napirendi pontokat a képviselő-testület az általa elfogadott sorrend szerint tárgyalja.

(2) A napirend elfogadásáról a képviselő-testület vita nélkül, egyszerű szótöbbséggel dönt.

(3) A napirendi pont elhalasztását bármely települési képviselő indítványozhatja, amelyről a képviselő-testület - az elhalasztás indokolását követően - vita nélkül, egyszerű szótöbbséggel határoz, egyidejűleg a polgármester javaslatára meghatározza a napirendi pont tárgyalásának új időpontját.

**Rendkívüli előterjesztés**

**23. §**

(1) Rendkívüli előterjesztésnek minősül minden olyan előterjesztés, amelynek szükségessége az adott képviselő-testületi ülést megelőzően merült fel és a szoros határidő, az önkormányzat halasztást nem tűrő érdeke, vagy más különösen nyomós indok miatt az előterjesztésekre egyébként vonatkozó eljárási rend szabályait nem lehetett megtartani.

(2) A rendkívüli előterjesztés a képviselő-testületi ülés megkezdésig elektronikusan kiküldhető vagyaz ülésen írásban is kiosztható.

(3) A polgármester, vagy az előterjesztő szóbeli indoklását követően a képviselő-testület egyszerű többséget igénylő döntésével felveheti a napirendek közé a rendkívüli előterjesztést. Amennyiben a rendkívüliség indokoltságát a képviselő-testület nem fogadja el, úgy az indítványt egyszerű napirendi javaslatként kell kezelni és meg kell határozni napirendre tűzésének időpontját.

**24. §**

(1) A napirend tárgyalásának megkezdése előtt a polgármester tájékoztatást ad az előző ülés óta történt fontosabb eseményekről és az utolsó ülésen elhangzott bejelentések nyomán tett intézkedésekről, beszámol a lejárt határidejű önkormányzati határozatok végrehajtásáról. A tájékoztató írásban is kiadható az ülés megkezdéséig.

(2) A tájékoztató elfogadásáról a képviselő-testület vita nélkül dönt. A tájékoztatást a képviselők az általuk tudott eseményekkel kiegészíthetik, illetve a polgármesterhez az elhangzottak vonatkozásában kérdéseket tehetnek fel.

**A tanácskozás rendje**

**25. §**

(1) Az ülést az ülést vezető nyitja meg, majd ezt követően tájékoztatja a képviselő-testületet a távollévőkről és a távollét okáról, majd megállapítja a határozatképességet, amelyet az egész ülés tartama alatt folyamatosan ellenőriz. Határozatképesség esetén javaslatot tesz az ülés napirendjére.

(2) Minden jelenlevő köteles a tanácskozás rendjét tiszteletben tartani és a részére kijelölt helyen tartózkodni.

(3) Bármely képviselő javaslatára a polgármester vagy a képviselő-testület 10 perc időtartamú tárgyalási szünetet rendelhet el.

(4) A tanácskozás rendjének fenntartása az ülést vezető feladata. Az ülést vezető:

a) figyelmezteti azt a hozzászólót, aki eltért a tárgyalt témától, valamint aki a tanácskozáshoz nem illő, másokat sértő kifejezéseket használ;

b) megvonja a szót a hozzászólótól, ha a második felszólítás is eredménytelen volt, akitől a szót megvonták, ugyanabban az ügyben nem szólalhat fel újra;

c) rendre utasítja azt, aki a képviselő-testülethez méltatlan magatartást tanúsít;

d) ismétlődő rendzavarás esetén, figyelmeztetés után a terem elhagyására kötelezheti a rendbontót, és a testület vita nélkül, egyszerű szótöbbséggel határoz arról, hogy az érintett személy a továbbiakban részt vehet-e a tanácskozáson.

(5) Az (4) bekezdés d) pontja képviselővel szemben nem alkalmazható. A polgármester azonban kezdeményezheti, hogy a képviselőtestület a képviselőt jegyzőkönyvben rója meg. Erről a képviselő-testület vita nélkül határoz.

(6) A tanácskozás rendjének megzavarása esetén az ülés vezetője rendreutasítja a nyilvános ülésen megjelent állampolgárokat. Ismétlődő rendzavarás esetén, vagy ha olyan rendzavarás történik, amely a tanácskozás folytatását lehetetlenné teszi, az ülés vezetője az ülést határozott időre félbeszakíthatja, illetve bezárhatja.

(7) Az ülést vezetőnek a rendfenntartás érdekében tett - e rendeletben szabályozott - intézkedései ellen felszólalni, azokat visszautasítani, vagy azokkal vitába szállni nem lehet.

**Az anyanyelv használatáról**

**26. §**

(1) A képviselő-testület ülésén a valamely nemzetiséghez tartozó képviselő, vagy a nemzetiségi önkormányzat jelenlévő meghívott képviselője anyanyelvét szabadon használhatja. Ez esetben a nem magyar nyelven elhangzó felszólalást követően a képviselő - a jegyzőkönyv számára - magyarul is összefoglalhatja felszólalását.

(2) Amennyiben valamely nemzetiséghez tartozó képviselő nem kívánja magyar nyelven is előadni felszólalását, az ülés előtt legalább 5 nappal tolmács iránti igényét jelezheti a jegyzőnek, aki a tolmács közreműködését - a költségvetés terhére - biztosítja.

**A felszólalások típusai**

**27. §**

A képviselő-testületi ülésen elhangzó felszólalások típusai:

a) a napirendhez kapcsolódó kérdés és hozzászólás;

b) közérdekű kérdés, bejelentés, javaslat;

c) személyes megjegyzés.

**Napirendek megtárgyalásának szabályai**

**28. §**

(1) Az ülést vezető minden egyes előterjesztés felett külön-külön nyit vitát, de javasolhatja egyes napirendek összevont tárgyalását is.

(2) Napirendenként elsőként a napirendi pont előterjesztője, vagy előadója ismerteti a szóbeli előterjesztést, illetve az írásbeli előterjesztést kiegészítheti.

(3) Az első hozzászólás joga az előterjesztést előzetesen véleményező illetékes bizottságok elnökeit illeti meg, legfeljebb 5 perc időtartamban.

(4) Az előadóhoz a testület tagjai és a tanácskozási joggal meghívottak kérdést intézhetnek, amelyre a vita előtt kell választ adni.

(5) A válaszadást követően az ülést vezető megnyitja a napirend felett a vitát. A vita során a testület tagjai és a tanácskozási joggal meghívottak véleményüket vagy javaslatukat magában foglaló hozzászólásra jogosultak. Egy hozzászólás ideje legfeljebb 3 perc, a másodszori hozzászólásé 2 perc, ismételt szó kérés esetén a képviselő-testület egyszerű többséggel, vita nélkül hozott döntésével engedélyezhet még egyszeri 1 perces hozzászólást.

(6) A hozzászólások időbeni megtartatására bármely képviselő javaslatot tehet, illetve javasolhatja a vita lezárását. Erről a képviselő-testület vita nélkül, egyszerű szótöbbséggel határoz.

(7) Ha a napirendhez már több felszólaló nincs, a polgármester lehetőséget ad az előadónak - legfeljebb 3 perc időtartamban - az elhangzottak véleményezésére, majd a vitát lezárja.

**29. §**

(1) A polgármester a vita lezárását követően összefoglalja az elhangzottakat.

(2) A döntési javaslatot az előterjesztő a vita bezárásáig megváltoztathatja, a módosító javaslatot a képviselő a szavazás megkezdéséig bármikor visszavonhatja.

(3) A szavazás előtt a jegyzőnek szót kell adni, amennyiben törvényességi észrevételt kíván tenni.

**Közérdekű kérdés, bejelentés, javaslat**

**30. §**

(1) A települési képviselő a képviselő-testületi ülés napirendjének megtárgyalása után - 2 perc időtartamban, szóban vagy írásban - a polgármesterhez, jegyzőhöz, a bizottság elnökéhez önkormányzati ügyben, - a Mötv. 32. § (2) bekezdés b) pontjában meghatározott felvilágosítás kérésen kívül - közérdekű kérdést intézhet, amelyre az ülésen szóban - vagy legkésőbb 30 napon belül írásban - érdemi választ kell adni.Az írásban adott válaszról a képviselő-testületet a soron következő ülésen tájékoztatni kell.

(2) Közérdekű kérdésnek minősül minden olyan önkormányzati ügy, amely képviselő-testületi hatáskörbe tartozó szervezetre, annak működésére, pályázat előkészítésére, vagy lebonyolítására stb. vonatkozó tudakozódás, amely nem kapcsolódik az ülés napirendjének témaköreihez.

(3) A képviselők a közérdekű kérdések elhangzása után közérdekű bejelentést, javaslatot tehetnek 2 perces időtartamban.

**Személyes megjegyzés**

**31. §**

(1) A képviselő-testület ülésén az a képviselő és tanácskozási joggal résztvevő tehet személyes megjegyzést, aki a vita során az őt méltatlanul ért kritikát kívánja kivédeni, illetve aki az álláspontjával összefüggésben keletkezett félreértéseket szeretné eloszlatni. A személyes megjegyzést - legfeljebb 2 perces időtartamban - a vita lezárását megelőzően lehet megtenni.

(2) Személyes megjegyzést ugyanaz a személy - ugyanazon napirend kapcsán és ugyanabban a tárgyban - az ülésen csak egy alkalommal tehet.

**A döntéshozatal szabályai**

**32. §**

(1) Ha a képviselő-testület ülése az ülésezés folyamán válik határozatképtelenné, úgy az ülésvezető legfeljebb 30 percre az ülést a határozatképessé válásig felfüggeszti. Ha a határozatképesség az előzőekben meghatározott ideig nem áll helyre a további napirendi pontokat elnapolja, és az ülést bezárja.

(2) Minősített többség szükséges a Mötv-ben meghatározott ügyeken kívül:

a) a képviselő-testület munka- és gazdasági programjának elfogadásához;

b) kötvénykibocsátáshoz, hitelfelvételhez;

c) az önkormányzati kitüntetések és elismerő címek adományozásához;

d) a képviselő-testület egyes hatásköreinek átruházásához, hatáskör visszavonásához;

**A szavazás módjai**

**Nyílt szavazás**

**33. §**

(1) A nyílt szavazás során az ülést levezető „igen”, vagy „nem”, vagy „tartózkodom” kérdésére a képviselők kézfelemeléssel szavaznak.

(2) Az ülésvezető a vita lezárása után elsőként elhangzásuk sorrendjében a támogatott módosító indítványokkal módosított javaslatokat teszi fel szavazásra. Ha nincs módosító javaslat az eredeti javaslatot teszi fel szavazásra. Először az igen szerinti válaszra kér szavazást, majd a nem szavazatokra, végül a tartózkodom szavazatra. Ha a szavazás eredménye felől kétség merül fel, az ülést vezető a szavazást köteles megismételni.

(3) Az ülésvezető megállapítja és kihirdeti a javaslat mellett, majd az ellene szavazók, számát. Az ellenszavazat tényét név szerint rögzíteni kell a jegyzőkönyvben, ha azt az érintett képviselő kéri.

**Név szerinti szavazás**

**34. §**

(1) Az ülést vezető név szerinti szavazást rendel el, ha azt bármely képviselő indítványozza.

(2) Név szerinti szavazást egyébként a képviselő-testület egyszerű szótöbbséggel, a Mötv.-ben meghatározott ügyek kivételével bármely ügyben elrendelhet.

(3) A név szerinti szavazásnál a jegyző felolvassa a képviselő-testületi tagok névjegyzékét, akik nevük elhangzása után „igen”-nel, vagy „nem”-mel, vagy „tartózkodom”-mal szavaznak. A jegyző a képviselő által adott választ a névjegyzéken rögzíti. A szavazás a névjegyzék felolvasása és a válaszok megadása után befejeződik.

(4) A név szerinti szavazás eredményét tartalmazó névjegyzéket - az ülés elnöke és a jegyző aláírásával hitelesítve - az eldöntött kérdésre utalással a képviselő-testület üléséről készített jegyzőkönyv első példányához kell csatolni.

**Titkos szavazás**

**35. §**

(1) A Mötv. 46. § (2) bekezdésében meghatározott ügyekben titkos szavazás tartható. A titkos szavazást kezdeményezheti a polgármester vagy bármelyik települési képviselő. A titkos szavazás elrendeléséről a képviselő-testület vita nélkül egyszerű szótöbbséggel dönt.

(2) A titkos szavazást a Pénzügyi és Ügyrendi Bizottság 2 képviselő tagjából és a jegyzőből álló 3 fős szavazatszámláló bizottság bonyolítja le.

(3) A szavazás borítékba zárt szavazólapon (esetleg szavazóhelyiségben) és urna igénybevételével történik.

(4) A szavazatszámláló bizottság összeszámolja a szavazatokat, megállapítja az érvényes és érvénytelen szavazatok számát, arányát, majd a szavazásról jegyzőkönyvet készít, amely tartalmazza:

a) a szavazás helyét és idejét,

b) a bizottság tagjainak nevét és tisztségét,

c) a szavazás eredményét,

d) a jegyzőkönyvvezető nevét,

e) a bizottság minden tagja és a jegyzőkönyvvezető aláírását.

(5) A szavazás eredményéről a bizottság elnöke a testületnek jelentést tesz.

**36. §**

(1) A képviselő, ha a napirendi pont tárgyában személyes érintettsége van, köteles a Mötv. 49. §-ában foglaltak szerint eljárni.

(2) A személyesen érintett képviselő érintettségének jelzése mellett bejelentheti, hogy az adott döntéshozatalban nem kíván részt venni.

(3) A személyes érintettség bejelentésére vonatkozó kötelezettség elmulasztásának kivizsgálására - annak ismertté válásátkövetően azonnal - a képviselő-testület vizsgálat lefolytatását rendeli el. A vizsgálat lefolytatása a Pénzügyi és Ügyrendi Bizottság hatáskörébe tartozik.

(4) A bizottság eljárása során biztosítja az érintett képviselő személyes meghallgatását, bizonyítékai előterjesztését.

(5) A bizottság eljárásának lefolytatása után a vizsgálat eredményét a képviselő-testület soron következő ülésén előterjeszti. Amennyiben a képviselő-testület megállapítja, hogy a képviselő a személyes érintettségre vonatkozó bejelentési kötelezettségét elmulasztotta, a képviselő tiszteletdíját, illetve természetbeni juttatását legfeljebb 20 %-kal, maximum 1 havi időtartamra csökkentheti.

(6) A képviselő-testület külön határozattal dönt a személyesen érintett képviselő részvételével hozott határozat érvényben tartásáról.

**Az önkormányzati döntések**

**37. §**

A képviselő-testület döntése:

a) önkormányzati rendelet,

b) határozat.

**A rendeletalkotás**

**38. §**

(1) A rendelet alkotását (módosítását, hatályon kívül helyezését) kezdeményezheti

a) a polgármester,

b) a képviselő,

c) a képviselő-testület bizottsága

d) a jegyző.

(2) A képviselő és a bizottság az indítványt a polgármesterhez nyújtják be. A polgármesternek, vagy a jegyzőnek az indítványt közvetlenül a képviselő-testülethez kell előterjeszteniük.

(3) A rendelet-tervezet szakmai előkészítése a jegyző feladata.

**39. §**

(1) A rendeletalkotást kezdeményező előterjesztés rendelet-tervezetből, indokolásból és előzetes hatásvizsgálati lapból áll. Az indokolás elkészítésekor a 10. §-ban foglaltakat kell megfelelően alkalmazni.

(2) A pénzügyi tárgyú rendelet-tervezeteket a Pénzügyi és Ügyrendi Bizottság kötelezően véleményezi. A szociális, művelődési, vagy oktatási tárgyú rendelet-tervezeteket a Szociális, Művelődési és Oktatási Bizottság kötelezően véleményezi. A városüzemeltetéssel, sporttal kapcsolatos rendelete-tervezeteket pedig a Városüzemeltetési és Sport Bizottság köteles véleményezni.

**40. §**

(1) A rendeletet a hivatal hirdetőtáblájára történő kifüggesztéssel kell kihirdetni. A hirdetményt tizenöt napra kell kifüggeszteni, és azon fel kell tüntetni a kifüggesztés és a levétel napját. A kihirdetés időpontja a kifüggesztés napja.

(2) A kihirdetett rendelet egy-egy példányát a hivatalban és a [www.petervasara.hu](http://www.petervasara.hu) honlapon el kell helyezni.

(3) A hatályos rendeletekről a jegyző külön nyilvántartást vezet.

(4) A jegyző gondoskodik arról, hogy a hatályos rendeletek egységes szerkezetben az önkormányzat honlapjára is felkerüljenek.

(5)Az önkormányzati rendelet végrehajtására kötelezettek – a polgármester indítványára – tájékoztatást adnak a végrehajtás, a rendelet hatályosulása helyzetéről és a fontosabb tapasztalatokról.

**Határozathozatal**

**41. §**

(1) Határozat meghozatalát kezdeményezheti

a) a polgármester;

b) a képviselő;

c) a képviselő-testület bizottsága;

d) a nemzetiségi önkormányzat elnöke;

e) a jegyző.

(2) A képviselő, a nemzetiségi önkormányzat elnöke és a bizottság az indítványt a polgármesterhez nyújtja be. A polgármesternek vagy a jegyzőnek az indítványt közvetlenül a képviselő-testülethez kell előterjesztenie.

(3) A határozati javaslat szakmai előkészítése a jegyző feladata.

**42. §**

(1) Az ülést vezető az előterjesztésben szereplő és a vitában elhangzott határozati javaslatokat egyenként bocsátja szavazásra úgy, hogy először elhangzásuk sorrendjében a módosító javaslatokról kell dönteni.

(2) A képviselő-testület határozata tartalmazza a képviselő-testület döntését szó szerinti megfogalmazásban, valamint a végrehajtás határidejét, ha a testület indokoltnak tartja a végrehajtásról való beszámolás idejét, továbbá a végrehajtásért felelős megnevezését.

(3) Az elfogadott határozat szövegét az ülés vezetője kihirdeti.

(4) A képviselő-testület az ülésről készült jegyzőkönyvben történő rögzítéssel, külön határozat meghozatala nélkül dönt:

a) ügyrendi kérdésekben, napirenddel kapcsolatos kérdésekben,

b) feladat-meghatározást nem tartalmazó előterjesztésben,

c) a határozati javaslat vagy rendelet-tervezet módosítására, kiegészítésére tett javaslat, kiegészítő, módosító indítványok esetén.

**43. §**

A lakosság tájékoztatása céljából a határozatokat - a személyes adatok védelméről és a közérdekű adatok nyilvánosságáról szóló rendelkezések figyelembevételével – az önkormányzat hivatalos honlapján közzé kell tenni.

**A képviselő-testületi döntések jelzése, nyilvántartása**

**44. §**

(1) A képviselőtestület határozatait évenként 1-től kezdődően, folyamatos arab sorszámmal kell ellátni, és fel kell tüntetni az évszámot is.

Az évszámot követően zárójelben a kihirdetés hónapját (római számmal) és napját (arab számmal) kell feltüntetni. A határozat megjelölése a következő: Pétervására Város Önkormányzat Képviselőtestületének …/ 20… (kihirdetési hó, nap) határozata.

(2) A határozatokat a jegyzőkönyv elkészítését követő 8 napon belül kell megküldeni a végrehajtásért felelős személyeknek és szerveknek.

(3) A határozatok végrehajtásával kapcsolatos előterjesztéseket, jelentéseket a jegyző készíti elő és terjeszti a képviselőtestület elé.

**45. §**

(1) A költségvetésről, a zárszámadásról, és a rendezési tervekről szóló rendelettervezeteket a polgármester, az egyéb rendelettervezeteket pedig a jegyző terjeszti a képviselő-testület elé.

(2) A rendelettervezet előterjesztésében az előkészítés során tett javaslatokat szerepeltetni kell.

(3) A rendeletekről és az alakszerű határozatokról nyilvántartást kell vezetni, amelyekről a jegyző gondoskodik.

**A képviselő-testület üléseinek jegyzőkönyvezése**

**46. §**

(1) A képviselő-testület nyilvános ülésein elhangzottakat hangfelvételen kell rögzíteni. A hangfelvételeket 3 hónapig kell megőrizni.

(2) A képviselő-testületi ülésről jegyzőkönyvet kell készíteni, ebből:

a) egy példányt a jegyző kezel, melyet évente be kell köttetni,

b) egy példányt - a zárt ülésről készült jegyzőkönyv kivételével - a városi könyvtár részére kell megküldeni. A nyilvános ülésről készült jegyzőkönyvet az ülést követő 6 hónapon belül fel kell tenni az önkormányzat hivatalos honlapjára is.

(3) A jegyzőkönyv a Mötv-ben meghatározottakon túl tartalmazza:

a) a bejelentéssel és bejelentés nélkül távollévők nevét,

b) az előadók nevét és beosztását,

c) a polgármester esetleges intézkedéseit.

(4) A képviselő-testület egyszerű szótöbbséggel bármely képviselő indítványára dönthet arról, hogy valamely hozzászólás szó szerint kerüljön a jegyzőkönyvbe. A szó szerinti jegyzőkönyv elkészítéséért a jegyző felel.

(5) A hozzászóló és indítványtevő - a testület hozzájárulása nélkül - kérheti az általa elmondottak szó szerinti jegyzőkönyvbe foglalását.

(6) A jegyzőkönyvhöz mellékelni kell:

a) a meghívót,

b) a jelenléti ívet,

c) a névszerinti szavazásról készült névsort,

d) az írásbeli előterjesztéseket,

e) az írásban benyújtott kérdéseket, bejelentéseket, javaslatokat,

f) a testületi ülésen utólag kiosztott – döntést igénylő - anyagokat,

g) a jegyző jogszabálysértésre vonatkozó észrevételét,

h) az elfogadott és aláírt rendeleteket,

i) a hozott döntéseket.

(7) Jelen paragrafus rendelkezéseit a (2) bekezdés kivételével a bizottsági ülések jegyzőkönyveinek elkészítésére is értelemszerűen alkalmazni kell.

**IV. Fejezet**

**A települési képviselő**

**Összeférhetetlenség**

**47. §**

Az összeférhetetlenséggel kapcsolatos feladatokat ellátó bizottság: a Pénzügyi és Ügyrendi Bizottság.

**A polgármester és a települési képviselő vagyonnyilatkozata**

**48. §**

(1) A polgármester és az önkormányzati képviselő vagyonnyilatkozatát a Pénzügyi és Ügyrendi Bizottság tartja nyilván és ellenőrzi. A polgármester az összeférhetetlenség megállapítására irányuló kezdeményezést a Pénzügyi és Ügyrendi Bizottság adja át kivizsgálásra.

(2) A képviselőtestület tagjai és hozzátartozóik vagyonnyilatkozatának kezeléséről, nyilvántartásáról és ellenőrzéséről szóló részletes szabályokat a 7. melléklet tartalmazza.

**A képviselők jogai és kötelességei**

**49. §**

(1) A képviselőt az Mötv.-ben rögzített jogok és kötelezettségek illetik meg, illetőleg terhelik.

(2) A települési képviselő az alakuló ülésen, illetve a megválasztást követő ülésen az Mötv. szerint esküt tesz. Az eskü szövegét a 3. melléklet tartalmazza.

(3) A képviselő a települést érintő ügyben - egyedül vagy több képviselő közösen - a lakosság tájékoztatása illetve véleményének kikérése céljából fórumot szervezhet.

**A képviselők díjazása, költségtérítése**

**50. §**

(1) A külön rendeletben megállapított havi tiszteletdíj egésze a képviselőt abban az esetben illeti meg, ha az adott hónapban tartott rendes képviselő-testületi ülésen, a bizottsági tagot pedig, ha a bizottság rendes ülésén részt vet.

(2) A képviselőtestület a képviselőtestületi – bizottsági tag esetén bizottsági – ülésről igazolatlanul távolmaradó képviselő tiszteletdíját 20 % -kal, 1 havi időtartamra csökkentheti. Ismételt igazolatlan távolmaradás esetén a csökkentés, illetve a megvonás újra megállapítható.

(3) A képviselő és bizottsági tag írásban, vagy szóban köteles előre a polgármesternek vagy a bizottság elnökének bejelenteni, hogy a képviselőtestület, vagy valamely bizottság ülésén való részvételben, illetőleg egyéb megbízatása teljesítésében akadályoztatva van.

(4) Igazolt távollétnek kell tekinteni annak a képviselőnek a távollétét, aki

a) a távollétét előzetesen bejelentette, vagy

b) utólag igazolta.

**V. Fejezet**

**A képviselő-testület szervei**

**A képviselő-testület bizottságai, a bizottság jogállása, megválasztása**

**51. §**

(1) A bizottság elnökének és tagjainak személyére vagy visszahívására bármelyik képviselő és a polgármester tehetnek javaslatot.

(2) A bizottság elnökét és tagjait - a polgármester írásbeli előterjesztése alapján - a képviselő-testület választja meg legkésőbb az alakuló ülését követő első ülésén.

(3) Egy képviselő több bizottságnak is tagja lehet, de elnöke csak egynek.

(4) A bizottságból vissza kell hívni azt a tagot, aki a bizottság üléseiről egy naptári éven belül 3 alkalommal, alapos indok nélkül távol marad.

**52. §**

(1) A képviselő-testület az alábbi állandó bizottságokat hozza létre a megjelölt - képviselők és nem képviselő tagok - összetétellel:

a) Pénzügyi és Ügyrendi Bizottság, tagjainak száma: 3 fő, ebből 1 fő nem képviselő tag,

b) Szociális, Művelődési és Oktatási Bizottság, tagjainak száma: 5 fő, ebből 2 fő nem képviselő tag,

c) Városüzemeltetési és Sport Bizottság, tagjainak száma 3 fő, ebből 1 fő nem képviselő tag.

(2) A bizottságok összetételét a 4. melléklet, a feladataikat az 6. melléklet tartalmazza.

(3) A 5. melléklet tartalmazza a bizottságokra, polgármesterre, és a jegyzőre átruházott hatásköröket.

**A bizottság ülései**

**53. §**

(1) A bizottság szükség szerint tart ülést. A bizottság ülésére meg kell hívni a polgármestert, a jegyzőt és tanácskozási joggal a képviselőket. A bizottság ülésére - az előzőeken kívül - meg kell hívni mindazokat, akiknek részvételét a bizottság elnöke, illetve együttes ülés esetén az érintett bizottságok elnökei szükségesnek tartanak.

(2) A bizottság ülését a bizottság elnöke hívja össze és vezeti. Akadályoztatás esetén az elnök teendőit az általa megbízott képviselő veszi át.

(3) A bizottságok a polgármester vagy bármely bizottság elnökének kezdeményezésére együttes ülést tarthatnak.

(4) Az együttes ülés időpontjában, helyében és napirendjében az érintett bizottságok elnökei állapodnak meg.

(5) Az együttes ülés levezetőjét az elnökök egyhangú döntéssel jelölik ki maguk közül. Megegyezésük hiányában az ülést az idősebbik elnök vezeti le.

(6) Az ülés vezetésének rendjére, a hozzászólási jogra vonatkozó szabályok tekintetében úgy kell eljárni, mintha egy bizottság ülésezne.

(7) Az együttes ülésen résztvevő bizottságok határozataikat külön szavazással hozzák meg.

**54. §**

A képviselő-testület a bizottságaira minősített többséggel hozott döntésével hatáskört ruházhat át, és azt visszavonhatja.

**55. §**

(1) A bizottság elnöke, illetve elnökök kötelesek összehívni a bizottságot a Mötv-ben meghatározottakon túl

a) a képviselő-testület határozatára,

b) a bizottsági tagok legalább felének indítványára.

(2) A képviselőket értesíteni kell a bizottságok ülésének időpontjáról és napirendjéről.

(3) Az együttes ülést tartó bizottságok akkor határozatképesek, ha bizottságonként a tagok több mint fele jelen van.

**56. §**

A bizottság határozatait a naptári év elejétől kezdődően folyamatos sorszámmal és az ülés napjának megfelelő dátumozással kell ellátni.

**A polgármester**

**57. §**

(1) A polgármester megbízatását főállásban látja el.

(2) A polgármester a Pétervásárai Közös Önkormányzati Hivatal (a továbbiakban: Hivatal) ügyfélfogadási idejében tartja ügyfélfogadását.

**Alpolgármester**

**58. §**

(1) A képviselő-testület a polgármester helyettesítésére, munkájának segítésére 1 fő társadalmi megbízatású alpolgármestert választ.

(2) A képviselő-testület közvetlenül nem adhat feladat- és hatáskört az alpolgármesternek.

(3) Az alpolgármester jutalmáról, valamint illetményének, költségtérítésének mértékéről a képviselő-testület dönt.

**A jegyző, aljegyző**

**59. §**

(1) Az érintett települések polgármestereinek eltérő megállapodásának hiányában, Pétervására város polgármestere - pályázat alapján határozatlan időre - a jogszabályban meghatározott képesítési követelményeknek megfelelő jegyzőt nevez ki.

(2) A jegyzői és az aljegyzői tisztség egyidejű tartós akadályoztatása esetén - legfeljebb hat hónap időtartamra – a polgármester által, a jegyző javaslatára írásban ezzel megbízott, a képesítési és alkalmazási feltételeknek megfelelő -, a Hivatal állományába tartozó köztisztviselő bízható meg a jegyzői feladatok ellátásával.

(3) A jegyzői és az aljegyzői tisztség egyidejű betöltetlensége esetén - legfeljebb hat hónap időtartamra – a polgármester által írásban ezzel megbízott, a képesítési és alkalmazási feltételeknek megfelelő -, a Hivatal állományába tartozó köztisztviselő bízható meg a jegyzői feladatok ellátásával.

(4) A polgármester a jegyző javaslatára - a jegyzőre vonatkozó szabályok szerint - kinevezhet aljegyzőt a jegyző helyettesítésére, a jegyző által meghatározott feladatokat ellátására.

**Önkormányzati tanácsadó**

**60. §**

A képviselő-testület önkormányzati tanácsadói munkakört hozhat létre a képviselőtestület hivatalában a képviselőtestület és bizottságai, valamint a polgármester döntésének előkészítéséhez. Az önkormányzati tanácsadói kinevezés a polgármester megbízatásának idejére szól.

**A Közös Önkormányzati Hivatal**

**61. §**

(1) A képviselő-testület az Mötv. alapján Közös Önkormányzati Hivatalt hoz létre.

(2) Az (1) bekezdésben meghatározott hivatal neve: Pétervásárai Közös Önkormányzati Hivatal.

(3) A Hivatal belső szervezeti tagozódását, létszámát, ügyrendjét külön rendelet határozza meg.

**A társulások**

**62. §**

(1) A képviselő-testület jogi személyiséggel rendelkező társulásai:

a) Pétervására város, Váraszó és Kisfüzes községek Társult Képviselőtestülete és Erdőkövesd, Ivád Községek Önkormányzatainak Egészségügyi Intézményfenntartó Társulása;

b) Pétervásárai Kistérség Többcélú Társulása;

c) Pétervására és Környéke Központi Orvosi Ügyeleti Társulás;

d) Pétervására város, Váraszó és Kisfüzes község önkormányzatai Óvodafenntartó Társulása;

e) Pétervására, Erdőkövesd, Váraszó, Istenmezeje, Bükkszenterzsébet, Tarnalelesz, Szentdomonkos Szennyvízcsatorna-hálózat és Szennyvíztisztító Beruházó Önkormányzati Társulás.

(2) A társulások által ellátandó feladat és hatásköröket a 9. melléklet tartalmazza.

**VI. Fejezet**

**Együttműködés a civil szervezetekkel**

**és a nemzetiségi önkormányzatokkal**

**63. §**

(1) A képviselő-testület a rendelkezésére álló eszközökkel támogatja és együttműködik a lakosság olyan önszerveződő közösségeivel (társulásaival), amelyek céljuk és rendeltetésük szerint a helyi önkormányzati feladatok, közügyek megoldására törekednek.

(2) A 8. mellékletben felsorolt önszerveződő közösségeket, civil szervezeteket és egyesületeket - a tevékenységi körük szerinti napirend tárgyalásakor - tanácskozási joggal a képviselő-testületi ülésre meg kell hívni.

**64. §**

(1) A helyi önkormányzat a nemzetiségi önkormányzat részére biztosítja – annak székhelyén – az önkormányzati működés személyi és tárgyi feltételeit, gondoskodik a működéssel kapcsolatos végrehajtási feladatok ellátásáról az alábbi módon:

a) A helyi önkormányzat a nemzetiségi önkormányzat részére előzetes egyeztetés alapján havi 16 órában, heti 4 órás bontásban biztosítja a Szántó Vezekényi István Művelődés Háza (3250 Pétervására, Szent Márton út 3., pétervásárai 1112 hrsz.) alagsorában 30 négyzetméter alapterületű oktatótermének használatát az ott található számítástechnikai és sokszorosító berendezésekkel együtt, előbbi időkereten belül. Legkésőbb 5 munkanappal előbb történő bejelentést követően a képviselő-testületi ülések megtartására a tanácskozó termét munkaidőben, vagy azon kívül 16-18 óra között.

b) Az a) pontban megjelölt oktatóteremben a helyi önkormányzat rendelkezésre bocsátja a nemzetiségi önkormányzatok testületi, tisztségviselői, képviselői feladatai ellátásához szükséges tárgyi és személyi feltételeket a Pétervásárai Roma Nemzetiségi Önkormányzat részére.

c) A helyi önkormányzat gondoskodik a nemzetiségi önkormányzat képviselő-testületi üléseinek előkészítéséről, különösen a meghívók, az előterjesztések, a testületi ülések jegyzőkönyveinek elkészítésével és valamennyi hivatalos levelezése előkészítéséről, postázásáról.

d) Előkészíti a testület és a tisztségviselők döntéseit, ellátja a döntéshozatalhoz kapcsolódó nyilvántartási, sokszorosítási, postázási feladatokat.

e) Ellátja a nemzetiségi önkormányzat működésével, gazdálkodásával kapcsolatban a nemzetiségi önkormányzattal kötött Megállapodásban részletezett feladatokat.

f) A nemzetiségi képviselő-testületi ülés megtartását megelőzően legalább 8 nappal bejelentett igény esetén biztosítja a jelnyelv és a speciális kommunikációs rendszer használatát.

g) Az a)-f) pontokban meghatározott feladatellátáshoz szükséges valamennyi kiadást – beleértve a helyiséghasználattal kapcsolatos rezsiköltségeket is, de nem beleértve a nemzetiségi önkormányzati tisztségviselők telefonhasználatának díját – a helyi önkormányzat viseli.

h) Az a), c)-d), és f) pontokkal járó feladatokat a Pétervásárai Közös Önkormányzati Hivatal ügyintézője, az e) és g) pontban foglaltakat pedig a Pénzügyi Osztály végzi.

(2) A helyi nemzetiségi önkormányzat a nemzetiségek jogairól szóló 2011. évi CLXXIX. törvényben (a továbbiakban: Njt.) meghatározott kezdeményezést, javaslatot, tájékoztatás kérést a polgármesterhez nyújthatja be. A polgármester az Njt.-ben előírtak szerint köteles a kezdeményezés, javaslat tárgyában történő döntéshozatal, illetve a tájékoztatás megadása iránt intézkedni.

(3) A helyi nemzetiségi önkormányzat az Njt.-ben rögzített egyetértési, és vélemény-nyilvánítási jogának gyakorlása során az egyetértés tárgyában hozott döntést, a kialakított és írásba foglalt véleményt a polgármesternek köteles megküldeni.

(4) A helyi nemzetiségi önkormányzati képviselő a közös önkormányzati hivataltól igényelheti a nemzetiségi önkormányzati feladatkörének ellátásához szükséges tájékoztatást, szakmai közreműködést.

**VII. Fejezet**

**Önkormányzat gazdálkodása**

**65. §**

(1) A képviselő-testület felhatalmazza a polgármestert, hogy átmenetileg szabad pénzeszközök lekötéséről vagy befektetéséről – a képviselőtestület folyamatos tájékoztatása mellett – saját hatáskörben döntsön.

(2) A képviselő-testület a költségvetési rendeletében nem tervezett kötelezettségvállalást az alábbiak szerint szabályozza:

a) a polgármester önállón jogosult kötelezettséget vállalni kötelezettségvállalásként 800.000,-Ft-ig, évenként összesen 4.000.000,-Ft-ig,

b) ezen összegeket meghaladó kötelezettségvállalásra csak a képviselőtestület jogosult.

**Az önkormányzat vagyona**

**66. §**

Az önkormányzat vagyonáról, a vagyonhasznosítás rendjéről és a vagyon kezeléséről szóló szabályokat külön rendelet állapítja meg.

**Belső ellenőrzés**

**67. §**

A képviselő-testület intézményei tekintetében a külön jogszabályokban meghatározott belső ellenőrzést az önálló jogi személyiségű Pétervásárai Kistérség Többcélú Társulása – a továbbiakban: Társulás – látja el.

**Cégszerű aláírás**

**68. §**

(1) Azokban az esetekben, amikor jogszabály, pályázati kiírás, illetve egyéb előírás (a továbbiakban: előírás) cégszerű aláírást követel meg, akkor a képviselő-testület nevében cégszerű aláírásra a polgármester és a jegyző együttesen jogosult.

(2) Ha az előírás az önkormányzat intézményvezetőjének cégszerű aláírását írja elő feltételként, akkor cégszerűen a polgármester és az intézményvezető együttesen ír alá.

(3) Cégszerű aláírásra a polgármester akadályoztatása esetén az alpolgármester, a jegyző akadályoztatása esetén az aljegyző, az intézményvezető esetén az intézményvezető-helyettes jogosult.

**VIII. Fejezet**

**Záró rendelkezések**

**69. §**

(1) Ez a rendelet a kihirdetését követő napon lép hatályba.

(2) Hatályát veszti Pétervására Város Önkormányzata Képviselő-testületének a szervezeti és működési szabályzatáról szóló 4/2007. (III.30.) számú önkormányzati rendelete és az azt módosító7/2007. (IX.14.) önkormányzati rendelet, 8/2010. (XII.28.) önkormányzati rendelet,

5/2013. (IV.3.) önkormányzati rendelet, 12/2013. (XI.1.) önkormányzati rendelet, 15/2014. (IV.30.) önkormányzati rendelet, 22/2014. (XI.19.) önkormányzati rendelet.

Pétervására, 2015. szeptember 17.

**Eged István Dr. Varga Attila**

**FIDESZ-KDNP jegyző**

**polgármester**

**1. melléklet a 10/2015. (IX.18.) önkormányzati rendelethez**

Kormányzati funkció Tevékenység megnevezése

- 011130 Önkormányzatok és önkormányzati hivatalok jogalkotó és

általános igazgatási tevékenysége,

- 011140 Országos és helyi nemzetiségi önkormányzatok igazgatási

tevékenysége,

- 011220 Adó-, vám- és jövedéki igazgatás,

- 013210 Átfogó tervezési és statisztikai szolgáltatások,

- 013320 Köztemető-fenntartás és -működtetés,

- 013350 Az önkormányzati vagyonnal való gazdálkodással kapcsolatos

feladatok

- 016020 Országos és helyi népszavazással kapcsolatos tevékenységek

- 031030 Közterület rendjének fenntartása

- 041231 Rövid időtartamú közfoglalkoztatás

- 041232 Start-munka program - Téli közfoglalkoztatás

- 041233 Hosszabb időtartamú közfoglalkoztatás

- 045160 Közutak, hidak, alagutak üzemeltetése, fenntartása

- 047120 Piac üzemeltetése

- 051030 Nem veszélyes (települési) hulladék vegyes (ömlesztett)

begyűjtése, szállítása, átrakása

- 052020 Szennyvíz gyűjtése, tisztítása, elhelyezése

- 064010 Közvilágítás

- 066010 Zöldterület-kezelés

- 066020 Város-, községgazdálkodási egyéb szolgáltatások

- 076062 Település-egészségügyi feladatok

- 081030 Sportlétesítmények, edzőtáborok működtetése és fejlesztése

- 081043 Iskolai, diáksport-tevékenység és támogatás

- 082091 Közművelődés – közösségi és társadalmi részvétel fejlesztése

- 096015 Gyermekétkeztetés köznevelési intézményben

- 096025 Munkahelyi étkeztetés köznevelési intézményben

- 106010 Lakóingatlan szociális célú bérbeadása, üzemeltetése

- 106020 Lakásfenntartással, lakhatással összefüggő ellátások

**2. melléklet a 10/2015. (IX.18.) önkormányzati rendelethez**

A 2014. október 12.-én megválasztott települési önkormányzati képviselők névsora

Név Lakóhely

Eged István polgármester FIDESZ-KDNP Pétervására, Köztársaság út 36.

Boros Csaba alpolgármester FIDESZ-KDNP Pétervására, Keglevich út 15/2.

Abelovszki Ildikó képviselő független Pétervására, Táncsics út 14.

Barta Gábor képviselő FIDESZ-KDNP Pétervására, Köztársaság út 3.

Juhász Attila képviselő FIDESZ-KDNP Pétervására, Táncsics út 16.

Tóth János képviselő független Pétervására, Széchenyi István utca 1.

Varró Magdolna képviselő független Pétervására, Máriássy út 11.

**3. melléklet a 10/2015. (IX.18.) önkormányzati rendelethez**

A polgármester, alpolgármester, önkormányzati képviselő esküokmánya

"Én, ……………………………………………….(eskütevő neve) becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; ………………………………………(a képviselő/polgármester/alpolgármester) tisztségemből eredő feladataimat Pétervására település fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint)

Isten engem úgy segéljen!"

Pétervására, 20… év …….. hó ……. nap

…………………………………..

eskütevő aláírása

Igazolom, hogy a fenti esküt Pétervására Város Önkormányzatának polgármestere, alpolgármestere, önkormányzati képviselője a képviselőtestület előtt a 20… év ……… hó …….. nap megtartott alakuló ülésén letette.

Pétervására, 20… év …….. hó ……. nap …………………………………..

Helyi Választási Bizottság elnöke

**4. melléklet a 10/2015. (IX.18.) önkormányzati rendelethez**

**A KÉPVISELŐTESTÜLET ÁLLANDÓ BIZOTTSÁGAI**

**1. Pénzügyi és Ügyrendi Bizottság**

|  |  |
| --- | --- |
| Elnöke: | Varró Magdolna |
| Képviselő tagja: | Barta Gábor FIDESZ-KDNP |
| Nem képviselő tagja: | Szántóné Drotár Judit |

**2. Városüzemeltetési és Sport Bizottság**

|  |  |
| --- | --- |
| Elnöke: | Tóth János |
| Képviselő tagja: | Juhász Attila FIDESZ-KDNP |
| Nem képviselő tagja: | Szántó Árpád |

**3. Szociális, Művelődési és Oktatási Bizottság**

|  |  |
| --- | --- |
| Elnöke: | Barta Gábor FIDESZ-KDNP |
| Képviselő tagja: | Abelovszki Ildikó |
| Képviselő tagja: | Tóth János |
| Nem képviselő tagja: | Eged János |
| Nem képviselő tagja: | Szántó Lászlóné |

**5. melléklet a 10/2015. (IX.18.) önkormányzati rendelethez**

**ÁTRUHÁZOTT HATÁSKÖRÖK**

**1. POLGÁRMESTERRE**

**Döntés:**

1. létfenntartási gondok enyhítésére vonatkozó települési támogatás megítéléséről,
2. az elhunyt személy eltemettetésének költségeihez való hozzájárulásra vonatkozó települési támogatás megítéléséről,
3. köztemetésről.

**2. SZOCIÁLIS, MŰVELŐDÉSI és OKTATÁSI BIZOTTSÁGRA**

**Döntés:**

a) a felsőoktatási szociális ösztöndíj támogatásról (Bursa Hungarica),

b) az Időskorúak Otthona személyi térítési díjairól,

c) az ápolási támogatásról,

d) az egészségi állapot megőrzését jelentő szolgáltatások költségeihez való részbeni hozzájárulásról.

**3. JEGYZŐRE**

Döntés:

a) a lakhatás költségeihez való hozzájárulás elbírálásáról

**6. melléklet a 10/2015. (IX.18.) önkormányzati rendelethez**

**BIZOTTSÁGOK FELADATAI**

**1. Pénzügyi és Ügyrendi Bizottság:**

a) Nyilvántartja és ellenőrzi a polgármester és az önkormányzati képviselők vagyonnyilatkozatát.

b) Kivizsgálja az átadott összeférhetetlenség megállapítására irányuló kezdeményezést.

c) Véleményezi a képviselő-testület elé terjesztendő rendeleteket,

d) Állást foglal a képviselő-testület illetve a bizottságok működését érintő ügyrendi kérdésekben,

e) Állásfoglalást alakít ki a minden az önkormányzat működését, feladat és hatáskörét érintő jogi megítélést illető kérelemben,

f) Véleményezi az önkormányzat vagyoni kérdésében hozandó határozati javaslatait,

g) Bonyolítja a képviselő-testület hatáskörébe tartozó titkos szavazással történő választásokat,

h) Véleményezi a kiírásra kerülő pályázatokat jogi, formai szempontból,

i) A képviselő-testület alapokmányaként funkcionáló SZMSZ szükség szerinti módosítását előkészíti és a képviselő-testület elé terjeszti.

j) Véleményezi a költségvetésről szóló, valamint a zárszámadási rendeletet, a pénzmaradvány elszámolását,

k) A képviselőtestületi előterjesztés előtt véleményezi a jövő évi költségvetési koncepciót, illetve állásfoglalást készít az önkormányzat gazdasági programjáról,

l) Véleményezi az önkormányzat és intézményei gazdálkodásáról szóló féléves beszámoló tervezetét,

m) Véleményezi az intézményben végzett pénzügyi ellenőrzések tapasztalatait, javaslatokat fogalmazhat meg a takarékos gazdálkodás érdekében, részt vesz az ellenőrzések végzésében,

n) Véleményt mond, állásfoglalást ad a képviselőtestület számára minden pénzügyi vonzattal járó önkormányzati döntést megelőzően,

o) Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyon növekedés, - csökkenés) alakulását, értékeli az azt előidéző okokat,

p) Vizsgálja az adósságot keletkeztető kötelezettségvállalás indokait és gazdasági megalapozottságát,

q) Ellenőrizheti a pénzkezelési szabályzat megtartását, a bizonylati rend és bizonylati fegyelem érvényesítését,

r) Szükség szerint kezdeményezi együttes bizottsági ülés tartását.

**2. Városüzemeltetési és Sport Bizottság**

a) Véleményezi a közüzemi szolgáltatások helyzetét,

b) Értékeli évente legalább két alkalommal a közhasznú foglalkoztatást,

c) Véleményezi a költségvetésben elhatárolt építéssel kapcsolatos fejlesztési, felújítási feladatok tervezését, végrehajtását,

d) Véleményezi a városfejlesztéssel kapcsolatos gazdasági programot, fejlesztési tervet, a településfejlesztéssel összefüggő építészeti terveket (településszerkezeti, beépítési tervek stb.)

e) Rendszeres figyelemmel kíséri a beruházások megvalósítását,

f) Véleményezi az önkormányzat sporttal kapcsolatos elképzeléseit, terveit,

g) A feladatai tekintetében szorosan együttműködik a pénzügyi és ügyrendi bizottsággal, szükség szerint együttes bizottsági ülést tartanak.

**3. Szociális, Művelődési és Oktatási Bizottság**

a) Véleményezi az önkormányzat szociális, egészségügyi alapellátással összefüggő döntéstervezeteit, különösen az erre szolgáló költségvetési előirányzatok nagyságát.

b) Véleményezi az intézményi térítési díjak mértékére vonatkozó előterjesztéseket.

c) A határozatlan időre szóló működési engedélyek érdekében rendszeresen foglalkozik az intézményeknél lévő hiányosságok megszüntetése érdekében tett intézkedések hatásával.

d) Rendszeresen együttműködik a település időskorúak civilszervezetével.

e) Véleményezi a feladatkörébe tartozó intézmények vezetői tisztségére benyújtott pályázatokat, azokat szakmai szempontból rangsorolja és így tesz javaslatot a képviselőtestületnek a vezetői megbízásra.

f) Véleményezi az oktatási intézmény pedagógiai programját, elfogadásra azt a képviselőtestület elé terjeszti.

g) Rendszeresen áttekinti a művelődési, oktatási intézményekben folyó oktató-nevelő munkát, a közművelődés helyzetét.

h) Értékeli a közművelődési intézmények integrációját, javaslatot tesz a szükséges változtatásokra.

i) Véleményezi a város idegenforgalommal kapcsolatos fejlesztéseit, javaslatokat dolgoz ki az idegenforgalom fellendítésével kapcsolatosan.

j) Javaslatot tesz a városi ünnepségekre és előkészíti azokat.

k) Az oktatás szakmai szükségletek minél teljesebb kielégítése érdekében rendszeresen együttműködik a pénzügyi és ügyrendi bizottsággal, együttes bizottsági ülésen.

l) Gyakorolja a képviselőtestület által átruházott hatásköröket.

**7. melléklet a 10/2015. (IX.18.) önkormányzati rendelethez**

**A képviselői és hozzátartozói vagyonnyilatkozat nyilvántartásának, kezelésének és ellenőrzésének szabályairól**

**I.**

**Általános rendelkezések**

1. Az Mötv. 39. § (1) bekezdése alapján az önkormányzati képviselő megválasztásától, majd ezt követően minden év január 1-jétől számított harminc napon belül az Mötv. 2. melléklet szerinti vagyonnyilatkozatot köteles tenni.
2. Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének (együtt: hozzátartozó) a melléklet szerinti vagyonnyilatkozatát (továbbiakban: vagyonnyilatkozatok).

3. A vagyonnyilatkozat tételi kötelezettség elmulasztása esetén - annak benyújtásáig - a képviselő e tisztségéből fakadó jogait nem gyakorolhatja, és az a Mötv. 33. §-ába foglalt következményekkel jár.

**II.**

**A vagyonnyilatkozat benyújtásával kapcsolatos szabályok**

1. A kitöltéskori állapotnak megfelelő adatok alapján kitöltött képviselői és hozzátartozói vagyonnyilatkozat egy példányát a Pénzügyi és Ügyrendi Bizottságnak (a továbbiakban: Bizottság) címezve kell benyújtani az I/1. pont szerinti határidőben.
2. A vagyonnyilatkozatokat a hivatalban a közszolgálati feladatokat ellátó közszolgálati tisztviselő veszi át, és igazolást állít ki azok átvételéről. Az átvételi igazolást az 1. függelék tartalmazza.
3. A képviselő a saját és a hozzátartozói vagyonnyilatkozatát külön-külön borítékban adja át az átvételre jogosult közszolgálati tisztviselőnek.
4. A képviselői vagyonnyilatkozat átvétele névvel ellátott nyílt borítékban, a hozzátartozói vagyonnyilatkozat átvétele névvel ellátott, lezárt, az átvételkor a hivatal körbélyegzőjével lepecsételt borítékban történik.

**III.**

**A vagyonnyilatkozatok kezelésének szabályai**

1. A vagyonnyilatkozatokat az egyéb iratoktól elkülönítetten kell kezelni, azokat a jegyző által kijelölt biztonsági zárral ellátott helyiségben, lemezszekrényben kell tárolni.
2. A vagyonnyilatkozatokról és az ellenőrzési eljárásról a 2.-3. függelékek szerinti nyilvántartást kell vezetni.
3. A vagyonnyilatkozattal kapcsolatos technikai tevékenységet a II/2. pont alatti közszolgálati tisztviselő végzi. A vagyonnyilatkozattal kapcsolatos iratokat iktatni kell. Az iktatást külön főszámra és a szükséges számú alszámra kell elvégezni.
4. A vagyonnyilatkozatok nyilvánossága:
5. a képviselői vagyonnyilatkozat nyilvános – kivéve az ellenőrzéshez szolgáltatott azonosító adatokat.
6. a hozzátartozói vagyonnyilatkozat nem nyilvános, abba csak a bizottság tagjai tekinthetnek be ellenőrzés céljából.
7. A képviselői vagyonnyilatkozatokat a hivatal őrzésre kijelölt helyiségében a hivatali munkaidő alatt bárki megtekintheti.
8. A Bizottság felel azért, hogy a vagyonnyilatkozatokat az adatvédelmi szabályoknak megfelelően őrizzék, kezeljék és hogy az azokban foglaltakat – a nyilvános vagyonnyilatkozatok kivételével – más ne ismerhesse meg.
9. Ha a vagyonnyilatkozat tételére kötelezett képviselő a Bizottságnak írásban bejelenti, hogy a közös háztartásban élő házas vagy élettársa és gyermeke esetén a közös háztartásban élés megszűnt, a Bizottság az általa kezelt hozzátartozói vagyonnyilatkozatokat haladéktalanul visszaadja a képviselőnek, melyről igazolást kell kiállítani.
10. A képviselő megbízatásának megszűnésekor a Bizottság a vagyonnyilatkozat tételére kötelezett képviselő részére a saját és a hozzátartozói vagyonnyilatkozatokat visszaadja, melyről igazolást kell kiállítani.

**IV.**

**A vagyonnyilatkozat ellenőrzésével és az eljárással kapcsolatos szabályok**

1. A vagyonnyilatkozattal kapcsolatos eljárás célja: a vagyonnyilatkozatban foglaltak valóságtartalmának ellenőrzése. A vagyonnyilatkozattal kapcsolatos eljárás a Bizottságnál bárki kezdeményezheti. A Bizottság eljárása a képviselőtestület zárt ülésére vonatkozó szabályait kell alkalmazni. Az eljárás kezdeményezéséről a Bizottság elnöke haladéktalanul tájékoztatja az érintett képviselőt, aki haladéktalanul bejelenti az azonosító adatokat.
2. Az ellenőrzési eljárás lefolytatásának a vagyonnyilatkozat konkrét tartalmára vonatkozó tényállítás esetén van helye. Ha az eljárásra irányuló kezdeményezés nem jelöli meg konkrétan a vagyonnyilatkozat kifogásolt részét és tartalmát, a Bizottság elnöke felhívja a kezdeményezőt a hiány pótlására. Ha a kezdeményező 8 napon belül nem tesz eleget a felhívásnak, vagy ha a kezdeményezés nyilvánvalóan alaptalan, a Bizottság az eljárás lefolytatása nélkül elutasítja a kezdeményezést.
3. Az ellenőrzési eljárás megismétlésének ugyanazon vagyonnyilatkozat esetén csak akkor van helye, ha az erre irányuló kezdeményezés új tényállást (adatot) tartalmaz. Az ellenőrzési eljárásra irányuló új tényállítás nélkül ismételt kezdeményezést a Bizottság annak érdemi vizsgálata nélkül elutasítja.
4. A vagyonnyilatkozattal kapcsolatos ellenőrzési eljárás során a képviselői és hozzátartozói vagyonnyilatkozatba történő betekintést a 4. függelék szerint vezetett „Betekintési nyilvántartás”-ban dokumentálni kell.
5. A Bizottság ellenőrzési eljárásának eredményéről a képviselőtestületet a soron következő ülésén tájékoztatja.

**V.**

**Felelősségi szabályok**

1. A vagyonnyilatkozatokkal kapcsolatos adatok védelméért az adatkezelés jogszerűségéért a Bizottság felelős.
2. A képviselő felelős azért, hogy az általa bejelentett adatok hitelesek, pontosak, teljeskörűek és aktuálisak legyenek.
3. A vagyonnyilatkozatok technikai kezelése szabályainak megtartásáért a II/2 pont szerinti közszolgálati tisztviselő felelős.

**1. függelék**

**I G A Z O L Á S**

**a vagyonnyilatkozatok átvételéről**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mint a vagyonnyilatkozat

tételére kötelezett önkormányzati képviselő, a mai napon az alábbi vagyonnyilatkozatokat adom át:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ önkormányzati képviselő

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ házastárs/élettárs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gyermek

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gyermek

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gyermek

Pétervására, 20\_\_\_ \_\_\_\_\_\_\_\_\_\_\_\_\_\_\_\_\_hó \_\_\_\_\_nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

átadó átvevő

**2. függelék**

# N Y I L V Á N T A R T Á S

**a vagyonnyilatkozatokról**

|  |  |  |  |  |
| --- | --- | --- | --- | --- |
| Sorszám | Nyilatkozattételre kötelezett neve | Hozzátartozói v.nyilatkozatok száma Házastárs/élettárs gyermek | | Átvétel  időpontja |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |

**3. függelék**

**N Y I L V Á N T A R T Á S**

**a vagyonnyilatkozatok ellenőrzési eljárásáról**

1. A vagyonnyilatkozattal kapcsolatos eljárást kezdeményező neve, címe:
2. Az eljárás kezdeményezésének időpontja:
3. Az eljárásban érintett képviselő:
4. A vagyonnyilatkozat kifogásolt része:
5. A 4. pont megjelölésének hiányában a hiánypótlásra felhívás időpontja:
6. Az érintett tájékoztatásának időpontja a bejelentésről:
7. Az azonosító adatok átadásának időpontja a Bizottság részére:
8. A Bizottság ülésének időpontja:
9. Az eljárás eredménye:
10. A bejelentés elutasítva, mert

* nyilvánvalóan alaptalan,
* a bejelentő a hiánypótlásnak nem tett eleget,
* az ismételt kezdeményezés új tényállítást nem tartalmaz.

1. A bejelentés alapján a Bizottság az alábbiakat állapította meg:
2. Az azonosító adatok törlésének időpontja:
3. A Képviselőtestület tájékoztatásának időpontja az eljárás eredményéről

**4. függelék**

**N Y I L V Á N T A R T Á S**

**a vagyonnyilatkozatokba történő betekintésről**

|  |  |  |  |
| --- | --- | --- | --- |
| Betekintő személy neve | Aláírása | Betekintés időpontja | Megjegyzés |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**8. melléklet a 10/2015. (IX.18.) önkormányzati rendelethez**

Azon önszerveződő közösségek, civil szervezetek és egyesületek, amelyeket tevékenységi körük szerinti napirend tárgyalásakor tanácskozási joggal a képviselő-testület ülésére meg kell hívni:

a) Amatőr Videósok Pétervásárai Egyesülete képviseletében az elnök,

b) Gyermekkert Alapítvány képviseletében a kuratórium elnöke,

c) Gyermekmosolyért Alapítvány képviseletében a kuratórium elnöke,

d) Nyugdíjasok Pétervásárai Szövetsége képviseletében az elnök,

e) Pétervására SE (Labdarúgó Szakosztály, Sakkszakosztály, Shotokan Karate Szakosztály, Röplabda Szakosztály, Autó-Motor Sport Szakosztály, Túra Szakosztály, Kerékpáros Szakosztály) képviseletében az elnök,

f) Pétervására Város Fejlődéséért Közalapítvány képviseletében a kuratórium elnöke,

g) Pétervásárai Önkéntes Tűzoltó Egyesület képviseletében az elnök,

h) Pétervásárai Postagalamb Sportegyesület képviseletében az elnök.

**9. melléklet a 10/2015. (IX.18.) önkormányzati rendelethez**

**Társulások által ellátandó önkormányzati feladatok**

**1.** **Pétervására város, Váraszó és Kisfüzes községek Társult Képviselőtestülete és Erdőkövesd, Ivád Községek Önkormányzatainak Egészségügyi Intézményfenntartó Társulása;**

a) A Társulás által ellátott feladat- és hatáskör: egészségügyi alapellátás

b) A Társulás által közösen fenntartott és működtetett intézmény: Egészségügyi Központ (székhely: 3250 Pétervására, Szabadság tér 28.)

c) A Társulás működési területe: Pétervására város, Erdőkövesd, Váraszó, Kisfüzes és Ivád községek közigazgatási területe.

**2.** **Pétervásárai Kistérség Többcélú Társulása** (székhely: 3250 Pétervására, Kossuth út 1.)

a) A Társulás által ellátott feladat- és hatáskörök:

- szociális, gyermekjóléti szolgáltatások és ellátások (gyermekek átmeneti gondozása, gyermekjóléti szolgálat, családsegítés, házi segítségnyújtás, támogató szolgáltatás, jelzőrendszeres házi segítségnyújtás);

- helyettes szülői szolgálat;

- belső ellenőrzés;

- településfejlesztés, településrendezés.

b) A Társulás által közösen fenntartott és működtetett intézmény: „Aranykapu” Kistérségi Humán Szolgáltató Központ (székhely: 3250 Pétervására, Szent Márton út 14.)

c) A Társulás működési területe: A Társulásban résztvevő önkormányzatok közigazgatási területe.

**3. Pétervására és Környéke Központi Orvosi Ügyeleti Társulás**

a) A Társulás által ellátott feladat- és hatáskör:

- háziorvosi ügyeleti ellátás,

- egészségügyi laboratóriumi szolgáltatások.

b) A Társulás által közösen fenntartott és működtetett intézmény: Központi Orvosi Ügyelet (székhelye: 3250 Pétervására, Szabadság tér 1.)

c) A Társulás működési területe: A Társulásban résztvevő önkormányzatok háziorvosi, házi gyermekorvosi szolgálatainak ellátási területe.

**4. Pétervására város, Váraszó és Kisfüzes község önkormányzatai Óvodafenntartó Társulása**

a) A Társulás által ellátott feladat- és hatáskör: óvodai ellátás

b) A Társulás által közösen fenntartott és működtetett intézmény: Pétervásárai Napköziotthonos Óvoda (székhelye: 3250 Pétervására, Kossuth L. út 1.)

c) A Társulás működési területe: A Társulásban résztvevő önkormányzatok közigazgatási területe.

**5. Pétervására, Erdőkövesd, Váraszó, Istenmezeje, Bükkszenterzsébet, Tarnalelesz, Szentdomonkos Szennyvízcsatorna-hálózat és Szennyvíztisztító Beruházó Önkormányzati Társulás.**

a) A Társulás által ellátott feladat- és hatáskör:

- önálló terv (projekt) közös kidolgozása a társult önkormányzatok szennyvízgyűjtési és elvezetési, továbbá szennyvíztisztítási feladatainak ellátására és a környezeti szennyezés csökkentésére;

- víziközmű-szolgáltatás (szennyvíz gyűjtése, tisztítása, elhelyezése)

b) A Társulás működési területe: a Társulásban részt vevő önkormányzatok közigazgatási területe.

**1. függelék a 10/2015. (IX.18.) önkormányzati rendelethez**

Pétervására város testvértelepülései:

a) Feled (Szlovák Köztársaság),

b) Gyulakuta (Román Köztársaság)

**2./ Napirend**

A helyi esélyegyenlőségi program felülvizsgálatának megtárgyalása.

**Dr. Varga Attila jegyző**

A Helyi Esélyegyenlőségi Program 2013. július 31-el lett elfogadva, amit kétévente kell felülvizsgálni.

A felülvizsgálat eredményeként módosított programot készítettek el, melyet a képviselő-testület elé terjeszt megtárgyalásra.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs kérdés kéri, hogy aki egyetért, Helyi Esélyegyenlőségi Program felülvizsgálatával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 77/2015. (IX.17.) határozata**

Pétervására Város Önkormányzat Képviselő-testülete a hatályos Helyi Esélyegyenlőségi Programját felülvizsgálta, aktualizálta az új adatokkal, és azt a melléklet szerinti tartalommal elfogadta.

Határidő: azonnal

Felelős: Eged István polgármester

**3./ Napirend**

A Bursa Hungarica Felsőoktatási Önkormányzati Ösztöndíjpályázat 2016. évi fordulójához való csatlakozás megtárgyalása.

**Eged István FIDESZ-KDNP polgármester**

Hosszú évek óta csatlakozunk ehhez a pályázathoz.

A pályázónak megítélt támogatási összeget (5.000.-, Ft/hó/pályázó) az állam kiegészíti. A kiegészítés megegyezik az önkormányzat által adott támogatással.

**Boros Csaba alpolgármester**

Tudjuk kik azok, akik pályáztak?

**Dr. Varga Attila jegyző**

Szociális osztályon tudják.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs kérdés kéri, hogy aki egyetért, a Bursa Hungarica Felsőoktatási Önkormányzati Ösztöndíjpályázat 2016. évi fordulójához való csatlakozással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 78/2015. (IX.17.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy határozott, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2016. évi fordulójához.

2. A Képviselőtestület felhatalmazza Eged István polgármestert, hogy az önkormányzat nevében a csatlakozási nyilatkozatot aláírja.

**Határidő:** Csatlakozási nyilatkozat beküldésére:

2015. október 1.

**Felelős:** Eged István polgármester

**4./ Napirend**

A szociális célú tüzelőanyag juttatásának szabályairól szóló rendelet módosításának megtárgyalása.

**Dr. Varga Attila jegyző**

Tájékoztatás képen elmondja, hogy ebben az évben az önkormányzati segélyt felváltotta a települési támogatás.

A szociális célú tüzelőanyag juttatásának szabályairól szóló rendeletet módosítani kell a 2015. évinek megfelelően. Kéri a jelenlévőket, hogy a rendeletmódosítást tárgyalja és fogadja el.

**Eged István FIDESZ-KDNP polgármester**

Kérdezi, hogy van-e valakinek kérdése, hozzászólás ezzel kapcsolatban?

Amennyiben nincs, kéri, hogy aki egyetért, a szociális célú tüzelőanyag juttatásának szabályairól szóló rendelet módosításával az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzata Képviselőtestületének**

**11/2015. (IX.18.) önkormányzati rendelete**

**a Pétervására Város Önkormányzata Képviselőtestületének**

**a szociális célú tüzelőanyag juttatásának szabályairól szóló**

**24/2014. (XI.19.) önkormányzati rendelet - a továbbiakban: R. - módosításáról**

Pétervására Város Önkormányzata Képviselőtestülete az Alaptörvény 32. cikk (1) bekezdésének a) pontjában és (2) bekezdésében biztosított jogalkotói hatáskörében eljárva, valamint a települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló 46/2014. (IX.25.) BM rendelet 2. §-ában kapott felhatalmazás alapján a következőket rendeli el:

**1. §**

A R. 2. § (2) bekezdésébe az alábbi rendelkezés lép:

„(2) Az elbírálásánál előnyt élveznek az adott év szeptember hónapjában:

a) a települési támogatásban (különösen a lakhatás költségeihez való hozzájárulási támogatásban) részesülő személyek;

b) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család.”

**2. §**

A R. 3. § (1) bekezdésébe az alábbi rendelkezés lép:

„(1) A természetben nyújtott szociális célú tüzelőanyag támogatás mennyisége legfeljebb 5 m3 tűzifa, vagy 10 q szén háztartásonként.”

**3. §**

E rendelet a kihirdetését követő napon lép hatályba.

Pétervására, 2015. szeptember 17.

**Eged István Dr. Varga Attila**

**FIDESZ-KDNP jegyző**

**polgármester**

**Eged István FIDESZ-KDNP polgármester**

A rendeletünket módosítottuk, de továbbra is maradjunk a szociális tüzelőanyagnál.

Benyújtsuk-e ebben az évben is támogatásra az igényt és, mire?

**Braun József pénzügyi osztályvezető**

Tájékoztatás képen elmondja, hogy az önerőt biztosítani kell, ha benyújtják az igényt.

Maximum 474 m3 fa vagy 1422 q szén igényelhető.

A szénnel kapcsolatban több helyről kaptak ajánlatot.

A fánál az önerőn kívül fizetni kell még a fuvart is. A szénnél az önerőt kell fizetni, a fuvar ingyen van (25 kg-os zsákokban).

**Dr. Varga Attila jegyző**

Barnaszénről lenne szó. Osztás szempontjából jobb lenne.

**Abelovszki Ildikó képviselő**

Meg kellene próbálni.

**Varró Magdolna képviselő**

Támogatja a szénre benyújtott pályázatot.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért, a szociális célú tüzelőanyag vásárlás támogatás benyújtásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 79/2015. (IX.17.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) a települési önkormányzatok szociális célú tüzelőanyag vásárláshoz kapcsolódó kiegészítő támogatásról szóló 46/2014. (IX. 25.) BM rendelet 3. § (1) bekezdés c) pontjában meghatározott szociális célú tüzelőanyag vásárlás támogatásra igényt nyújt be.

2. A Képviselőtestület vállalja, a tüzelőanyag támogatáson felüli 500 Ft/q+áfa mértékű, összesen maximum 902.970,-Ft önrészt.

3. A Képviselőtestület vállalja, hogy a szociális tüzelőanyag támogatásban részesülőtől ellenszolgáltatást nem kér.

Határidő: azonnal

Felelős: Eged István polgármester

**5./ Napirend**

Zayné Szántó Judit haszonbérleti kérelmének megtárgyalása.

**Eged István FIDESZ-KDNP polgármester**

Tájékoztatja a jelenlévőket, hogy Zayné szántó Judit haszonbérleti szerződése a Pétervására 875., és 876. hrsz-re lejárt. Ezeken a területeken kívül szeretné még a Pétervására 861. és 864. hrsz-ú területekre is haszonbérleti szerződést kötni.

**Varró Magdolna képviselő**

Adjuk oda neki.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért Zayné Szántó Judit haszonbérleti kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 80/2015. (IX.17.) határozata**

1. Pétervására Város Önkormányzat Képviselő-testülete úgy dönt, hogy 2015. július 1-től 3 évi időtartamra haszonbérbe adja Zayné Szántó Judit 3250 Pétervására, Hunyadi út 13. szám alatti lakos részére, a pétervásárai 861, 864, 875, 876 hrsz-ú területeket összesen 12.000,-Ft/év² áron.

2. A Képviselőtestület felkéri a jegyzőt a szükséges szerződés elkészítésére, és felhatalmazza a polgármestert a szerződés aláírására.

Határidő: azonnal

Felelős: Dr. Varga Attila jegyző,

Eged István polgármester

**6./ Napirend**

Kártérítési kérelem elbírálása.

**Eged István FIDESZ-KDNP polgármester**

Fábián András kérelme.

**Varró Magdolna képviselő**

Ne pénzben adják neki oda.

**Eged István FIDESZ-KDNP polgármester**

A kérelemre reagálni kell.

Adjuk oda neki az összeget, de ne kártérítés címen.

**Tóth János képviselő**

Miért nem lehet ezt kártérítés címen kifizetni?

**Dr. Varga Attila jegyző**

Ki lehet.

**Varró Magdolna képviselő**

Csak ne kapjanak rá az emberek a kártérítés kérésére.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért Zayné Szántó Judit haszonbérleti kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzatának 81/2015. (IX.17.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) megvizsgálta Fábián András 3250 Pétervására, Táncsics út 14. szám alatti lakos kártérítési kérelmét, és azt megalapozottnak tartotta, ezért 5.000,-Ft kifizetését engedélyezte a kérelmező részére.

2. A Képviselőtestület felhatalmazta a polgármestert a kártérítési igényt megalapozó közterületi járdán lévő vascsövek eltávolításáról intézkedjen.

Határidő: azonnal

Felelős: Eged István polgármester

**7./ Napirend**

Pétervására város Integrált Településfejlesztési Stratégiájának megtárgyalása.

**Eged István FIDESZ-KDNP polgármester**

Terjedelmes anyag. Pályázatokhoz nagyon jól lehet használni.

**Kovács László építésügyi előadó**

Annyit szeretne elmondani, hogy a programok benne vannak, amit Pétervására meg akar valósítani az elkövetkező 5-6 évben.

**Varró Magdolna képviselő**

Ténylegesen terjedelmes anyag.

Véleménye szerint ezt az anyagot többször kellene használni. A táblázatokat ki lehetne nyomtatni, hogy nyomon lehessen követni.

**Eged István FIDESZ-KDNP polgármester**

Ebben az anyagban minden benne van. Ezt tudjuk más projekteknél is használni.

Kérdezi, hogy ezzel kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért, Pétervására város Integrált Településfejlesztési Stratégiájával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzati Képviselő-testületének 82/2015.(IX.17.) határozata**

Tárgy: Pétervására Város Integrált Településfejlesztési Stratégiájának jóváhagyása

**1.** Pétervására Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 9/A. § (3) bekezdésében biztosított jogkörében eljárva - az ÉMOP‐6.2.1/K‐13‐2014‐0002 azonosítószámú, „Fenntartható településfejlesztés a kis‐ és középvárosokban – Integrált Településfejlesztési Stratégiák kidolgozása” című projekt keretében, az Önkormányzat és a Belügyminisztérium közötti együttműködéssel elkészített - Pétervására Város Integrált Településfejlesztési Stratégiáját jóváhagyja.

**2.** A Képviselő-testület megállapítja, hogy e településfejlesztési dokumentum jóváhagyásával teljesült Pétervására Város Önkormányzata és a Belügyminisztérium közötti együttműködési megállapodás, amellyel stratégiai alapra helyezhető Pétervására 2014-2020. évek közötti településfejlesztési célrendszere, valamint a települési fejlődést elősegítő vállalkozások és más szereplők számára is az európai uniós források felhasználása.

Határidő: folyamatos

Felelős: Eged István polgármester

**8./ Napirend**

Javaslat a 2015. évi önkormányzati szociális célú feladatokra fordítható kiadások költségvetési előirányzat felhasználásnak módosítására.

**Braun József pénzügyi osztályvezető**

Nem szeretnének támogatást visszafizetni.

Felsorol pár javaslatot, középiskolások, főiskolások, egyetemisták (kb. 120 fő) egyszeri 10.000.- Ft/fő iskolakezdési támogatása, idősek csomagjának, illetve a mikulás csomag összegének növelése.

Közfoglalkoztatáson dolgozó kolléganők megbízási díjának lefinanszírozása.

Tüzelőanyag önrészének finanszírozása, ha még ebben az évben kifizetjük.

**Eged István FIDESZ-KDNP polgármester**

A beiskolázási támogatásról és az idősek csomagjáról még most kellene dönteni.

**Boros Csaba alpolgármester**

A tankönyvtámogatás folyamatos?

**Braun József pénzügyi osztályvezető**

Ahogy hozzák a csekkeket.

Az egyszeri támogatás akkor a középiskolásoknak és a felsőoktatás nappali tagozatos tanulóinak járna.

**Eged István FIDESZ-KDNP polgármester**

Erről az évről beszélünk, és egyszeri alkalomról. Miért zárnánk ki a levelezőre járókat?

Kérdezi, hogy ezzel kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért, hogy a tanévkezdési támogatásról szóló határozatot módosítsuk az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzati Képviselő-testületének 83/2015.(IX.17.) határozata**

Pétervására Város Önkormányzat Képviselőtestülete a 67/2015. (VII. 23.) számú határozatát az alábbiak szerint módosítja:

A Szociális, Művelődési és Oktatási Bizottság javaslata alapján a tanévkezdési támogatást a 2015/2016-os tanévben az alábbiak szerint határozza meg:

1./ Nagycsoportos óvodások: 2.000,-Ft/fő támogatásban részesülnek.

2./ A pétervásárai lakóhelyű általános iskolai tanuló részére a teljes tankönyv árát megtéríti az önkormányzat.

3./ Minden pétervásárai lakóhelyű közép és felsőoktatásban résztvevő nappali vagy levelező tagozatos tanulót – iskolalátogatási igazolás benyújtása mellett - egyszeri 10.000,-Ft/fő támogatásban részesíti az önkormányzat.

4./ A támogatást a települési támogatás előirányzata terhére kell végrehajtani.

Határidő: 2015.október 31.

Felelős: Eged István polgármester

**Eged István FIDESZ-KDNP polgármester**

A többire pedig még a későbbiekben térjünk vissza.

**9./ Napirend**

Kérdések, interpellációk.

**Eged István FIDESZ-KDNP polgármester**

Az egyebekben megint több témáról is kell dönteni a testületnek.

Átadja a szót Tóthné Németh Barbarának.

**Tóthné Németh Barbara építésügyi osztályvezető**

Erről júliusban már született döntés a 74/2015. (VII.23.) számú testületi határozattal. (Anyag kiosztásra került.) Megterveztették, a szakhatósági vélemények is visszajöttek.

Döntés kell arról, hogy elfogadják-e a véleményeket.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért, Településrendezési terv (Keglevich úttól délre lévő 105-110 hrsz.) módosításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzati Képviselő-testületének 84/2015.(IX.17.) határozata**

Tárgy: Pétervására város településrendezési tervének módosítása a Keglevich úttól délre lévő 105-110 hrsz.-ú ingatlanokat érintően

**1.** Pétervására Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 6. § (1) bekezdésében biztosított jogkörében eljárva jóváhagyja, hogy Pétervására város belterületén a Keglevich út - Szabadság tér - Templom utca - Budai Nagy Antal utca - Papláza utca által határolt tömbben kerüljenek módosításra a 105-110 hrsz.-ú ingatlanok, amelyek ezáltal a hatályos településrendezési terv szerinti falusias lakóterületből településközpont vegyes területbe kerülnek átsorolásra.

**2.** A Képviselő-testület megállapítja, hogy e határozatban foglaltak Pétervására város településrendezési tervmódosítás véleményezési szakaszának lezárására irányulnak. A beérkezett nyilatkozatok az 1. számú melléklet, a szabályozási terv módosításának leírását a 2. számú melléklet, míg a terület szabályozási tervlapját a 3. számú melléklet tartalmazza.

**3.** A Képviselő-testület kinyilvánítja, hogy a Keglevich út déli részén lévő 105-110 hrsz.-ú ingatlanokra irányuló módosítás véleményezési szakaszában beérkezett véleményeket és a szabályozási terv módosítását a jelen határozathoz tartozó 1.-3. számú mellékletek szerint megismerte, azokat elfogadja, ezért javasolja Eged István polgármesternek, hogy végső szakmai véleményezésre az állami főépítésznek küldje meg.

Határidő: folyamatos

Felelős: Eged István polgármester

**Eged István FIDESZ-KDNP polgármester**

A következő, amiről beszélnünk kell az az Észak Hevesi 33 Vidékfejlesztési Közhasznú Egyesület kérelme, ami a készfizető kezesség-vállalásának meghosszabbításáról szól.

Kérdezi, hogy ezzel kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért, az Észak Hevesi 33 kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzati Képviselő-testületének 85/2015.(IX.17.) határozata**

1. Pétervására Város Önkormányzat Képviselő-testülete, mint az Észak Hevesi 33 Vidékfejlesztési Közhasznú Egyesület tagja az Egyesület működése érdekében az 70/2014. (IV.29.) határozatával az Eger és Környéke Takarékszövetkezetnél lévő hitel keretéhez, összesen 5.000.000,-Ft hitel visszafizetésére vállalt készfizető kezességet 2016. október 12-ig meghosszabbítja.

2. A Képviselőtestület a készfizető kezességvállaláshoz 0,95 %/év kezességvállalási díjat köt ki. A kezességvállalási díjat Pétervására Város Önkormányzat számlájára kell megfizetni, a kezességvállalási szerződés aláírását követő 30 napon belül.

3. A Képviselőtestület felhatalmazza a polgármestert, hogy a szükséges szerződéseket aláírja.

Határidő: értelem szerint

Felelős: Eged István polgármester

**Eged István FIDESZ-KDNP polgármester**

Kaptunk egy levelet a Táncsics úton lakóktól, amiről beszélnünk kell.

**Abelovszki Ildikó képviselő**

Évek óta fennálló problémáról van szó.

**Dr. Varga Attila jegyző**

Két helyen nagyon veszélyes az átkelés.

**Eged István FIDESZ-KDNP polgármester**

Többen kimentünk szétnézni. Valahogy megpróbáljuk megoldani.

Árajánlatokat fognak bekérni.

Az átkelő létrehozását már többször is jelezték a Közút felé, eddig sikertelenül.

**Tóth János képviselő**

A Táncsics út jobb oldalán a járdát tovább kellene vinni a régi benzinkút helyéig. és oda kellene a zebrát felfesteni.

**Abelovszki Ildikó képviselő**

De akkor is a családsegítő, és a sportpálya bejáratához nehézkesen lehetne eljutni.

**Boros Csaba alpolgármester**

A kanyarba nem fognak zebrát tenni?

**Abelovszki Ildikó képviselő**

De az idősek nem fognak kerülni.

**Tóth János képviselő**

Pedig muszáj lesz nekik.

**Varró Magdolna képviselő**

Már nagyon régi dolog ez.

**Eged István FIDESZ-KDNP polgármester**

Meg kell tudni a Közúttól, hogy hol lehet zebrát létesíteni. Ezután tudunk csak tovább lépni.

Térjünk át egy másik dologra. Ez lenne az Opel S-D Corsa megvásárlása.

Meg lehet vásárolni 1,963 millió forintért a Merkantiltól. Segít nekünk ebben az Észak Hevesi 33 Vidékfejlesztési Közhasznú Egyesület.

**Boros Csaba alpolgármester**

Támogatom.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért, az Opel S-D Corsa megvásárlásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzati Képviselő-testületének 86/2015.(IX.17.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) úgy dönt, hogy 1.963.000, Ft, azaz Egymillió-kilencszázhatvanháromezer forint vételáron megvásárolja a Merkantil Bérlet Kft. 2161 Csomád, Táncsics M. u. 9. szám alatti cégtől az MDJ-701 frsz-ú OPEL S-D CORSA személygépkocsit.

2. A Képviselőtestület felhatalmazza Eged István polgármestert az adás-vételi szerződés aláírására.

Határidő: azonnal

Felelős: Eged István polgármester

**Eged István FIDESZ-KDNP polgármester**

A helyi önkormányzatok rendkívüli támogatására kiírt pályázaton szeretnénk újra indulni. Ezért erről is hozni kell egy határozatot.

Kérdezi, hogy ezzel kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért, az helyi önkormányzatok rendkívüli támogatására kiírt pályázaton való indulással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 87/2015. (IX.17.) határozata**

A helyi önkormányzatok rendkívüli támogatására vonatkozó igény benyújtásáról

1. Pétervására Város Önkormányzat Képviselő-testülete (a továbbiakban: Képviselő-testület) a Magyarország 2015. évi központi költségvetéséről szóló 2014. évi C. törvény 3. számú melléklet III. 4. pontja alapján támogatási igényt nyújt be a helyi önkormányzatok rendkívüli költségvetési támogatására.

2. A Képviselő-testület felhatalmazza a polgármestert és a jegyzőt a támogatási igény benyújtására.

Határidő: azonnal

Felelős: Eged István polgármester,

Dr. Varga Attila jegyző

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása, bejelenteni valója?

**Varró Magdolna képviselő**

Tájékoztatásul közli, hogy a Máriássy és Mogyoróska utaknál ahol az aszfaltozás össze ér, van egy nagy lyuk, amit be kellene aszfaltozni minél hamarabb.

Ezt tartsuk, már napirenden.

**Eged István FIDESZ-KDNP polgármester**

Van-e még valaki?

**Varró Magdolna képviselő**

Amíg a többiek gondolkodnak, akkor folytatnám azzal, hogy Paplázán a támfal nagyon omlik. Erre is oda kell figyelnünk.

Továbbiakban a polgármester úrtól kérdezném, hogy tud-e már valamit a gyorsforgalmi úttal kapcsolatban, van-e már valami fejlemény?

**Eged István FIDESZ-KDNP polgármester**

A felvetésekre a következőekben szeretne válaszolni.

Aszfaltozás most nincs a településen, de észbe fogják tartani.

A támfalat is meg fogják nézni.

Az úttal kapcsolatban hallott már olyat, hogy „gyors út” lenne (2x2 sáv) erre, ami nem autópálya. A nyomvonallal kapcsolatban majd fognak bennünket keresni

**Varró Magdolna képviselő**

Szeretném még megkérdezni, hogy a szökőkúttal mi lesz?

**Eged István FIDESZ-KDNP polgármester**

A tegnapi nap folyamán csinálták meg, elvileg működik.

A vállalkozók egymásra mutogatnak.

Van-e még kérdés, felvetés?

**Deák Bernadett önkormányzati tanácsadó**

Az október 23-i kitüntetésekkel kapcsolatban a javaslatokat kérné.

**Varró Magdolna képviselő**

Például a két Marikának, akik most mentek nyugdíjba a hivatalból, igen sokat letettek az asztalra, javasolja a Pétervására szolgálatáért kitüntetést.

**Boros Csaba alpolgármester**

Véleménye szerint kaphatna Pál Miklósné és Báry István szintén Pétervására Szolgálatáért kitüntetést.

**Eged István FIDESZ-KDNP polgármester**

Varga Sándorné (Vajda Kati) aki szintén a hivatal dolgozója volt évekkel ezelőtt.

**Tóth János képviselő**

Szegedi József gyógyszerészre illetve Eged Lackóra gondolt, a „Pétervásáráért” kitüntetés kapcsán.

**Dr. Varga Attila jegyző**

Mivel több kitüntetett lesz, rendeletet is kell módosítani.

**Eged István FIDESZ-KDNP polgármester**

Valakinek van még javaslata?

Amennyiben nincs, kéri, hogy aki egyetért, a kitüntetésekről szóló rendelet módosításával az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselőtestületének**

**12/2015. (IX.18.) önkormányzati rendelete**

**a kitüntetések alapításáról és adományozásáról szóló 21/1999. (XI. 31.) önkormányzati rendeletének – a továbbiakban: R. - módosításáról**

Pétervására Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (2) bekezdésében (1) bekezdés i) pontjában meghatározott feladatkörében eljárva a következőket rendeli el:

**1. §**

A R. preambuluma az alábbiak szerint módosul:

„Pétervására Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (2) bekezdésében (1) bekezdés i) pontjában meghatározott feladatkörében eljárva a következőket rendeli el:”

**2. §**

A R. 9. § (4) bekezdésébe helyébe az alábbi rendelkezés lép:

„(4) Évente - a Képviselőtestület döntése szerint – kettő és hat közötti darab számú kitüntetés adományozható.”

**3. §**

A R. 10. §-a helyébe az alábbi rendelkezés lép:

„**10. §**

A kitüntetéssel

a) „PÉTERVÁSÁRA DÍSZPOLGÁRA” cím adományozása esetén 120.000,-Ft-nak;

b) „PÉTERVÁSÁRÁÉRT” cím adományozása esetén 80.000,-Ft-nak;

c) „PÉTERVÁSÁRA SZOLGÁLATÁÉRT” cím adományozása esetén 40.000,-Ft-nak

megfelelő értékű ajándéktárgy vagy ajándékutalvány jár.”

**4. §**

Ez a rendelet a kihirdetését követő napon lép hatályba és az azt követő napon hatályát veszti.

Pétervására, 2015. szeptember 17.

**Eged István Dr. Varga Attila**

**FIDESZ-KDNP jegyző**

**polgármester**

**Eged István FIDESZ-KDNP polgármester**

Kérdezi, hogy a kitüntetésre javasoltakkal kapcsolatban van-e még valakinek véleménye, hozzászólása?

Amennyiben nincs kérdés kéri, hogy aki egyetért, a fent elhangzottakkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 88/2015. (IX.17.) határozata**

1. Pétervására Város Önkormányzatának Képviselőtestülete (a továbbiakban: Képviselőtestület) a kitüntetések alapításáról és adományozásáról szóló 21/1999. (XI. 31.) önkormányzati rendelete (a továbbiakban: Rendelet) alapján a következő kitüntetéseket adományozza:

„PÉTERVÁSÁRÁÉRT” elismerést Eged László és Szegedi József részére,

„PÉTERVÁSÁRA SZOLGÁLATÁÉRT” elismerést

Báry István

Pál Mártonné

Pál Miklósné

Varga Sándorné

Tóth Mária részére.

2. A kitüntetéssel együtt ajándékutalványt biztosít a Képviselőtestület.

3. Az ajándékutalvány összege a Rendelet 10. §-a alapján lett meghatározva.

4. A kitüntetések átadására a 2015. október 22.-én megtartandó ünnepségen kerül sor.

5. A Képviselőtestület felkéri a polgármestert, hogy a kitüntetések átadását készítse elő.

Határidő: értelem szerint

Felelős: polgármester

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**